text:
मिथिला लोक-चित्रकला प्रतियोगिता 2022
६४ कला म एकटा कला चित्रकला अछि, ६४ कला भगवती ६४ योगिनी के
क प्रतीक मानल जायत अछि, अतः चित्रकला शक्ति स्वरूप अछि।
आउ हम सभ मिथिला चित्रकला क अध्यात्मिक पक्ष क चित्रांकन आगु बढ़ा कय शक्ति साधना करि, ईश्वर आराधना करि।
अविनाश कुमार कुलदीप जी के एहि आवाहन संग आई बसंत पंचमी दिन मिथिला लोक-चित्रकला प्रतियोगिता 2022 के रजिस्ट्रेशन के विधिवत प्रारंभ कयल जाईत अछि।
एहि बेरक प्रतियोगिता प्रतियोगिता में प्रति 20 कलाकार लोकनि के एकटा मेंटर (वरिष्ठ कलाकार) देल जेतनि जे कलाकारगण के प्रतियोगिता में मार्गदर्शन करथिन्ह। एहि प्रतियोगिता के मेंटर छथिन्ह :
LIST OF MENTORS:
प्रतियोगिता संबंधी नियम ::
1. एहि प्रतियोगिता में विश्व के कियो मिथिला चित्रकलाक कलाकार भाग लय सकय छथि।
2. एहि प्रतियोगिता में कलाकारगण अपन घर वा स्थान सँ भाग लय सकय छथि।
3. एहि प्रतियोगिता हेतु कलाकार के 3 फीट * 4 फीट के कैनवास पर दू टा विशेष थीम चुनिकय पेंटिंग करबाक अछि। प्रथम पेंटिंग पारंपरिक मिथिला पेंटिंग आ दोसर कलाकारगण अपना मोन सँ चुनि सकय छथि कोनो नव चीज । कैनवास उपलब्ध नहि होबाक स्थिति में आयोजक वा मेंटर के अनुमति पश्चात विशेष स्थिति में फुल साईज (22 इंच * 30 इंच) हैंडमेड पेपर पर पेंटिंग बनेबाक अछि।
4. विधिवत पंजीकरण के पश्चात कलाकारगण के रजिस्ट्रेशन नंबर देल जायत।
5. प्रतियोगिता प्रारंभ भेलाक बाद प्रतिदिन कम सँ कम तीन टा फोटो ….प्रारंभ के समय…..बीच में…..आ अंत करय काल में पठेबाक अछि आयोजक द्वारा देल गेल नंबर पर।
एक दिन छोड़ि हर दोसर दिन पेंटिंग बनेबाक समय के कम सँ कम 2 मिनट के विडिओ पठेबाक अछि।
6. पेंटिंग सम्पूर्ण भेलाक बाद नियत समय पर आयोजक द्वारा देल गेल पता पर भेजबाक अछि।
7. समारोहपूर्वक प्रतियोगिता के परिणाम घोषित होयत आ पुरस्कार वितरण होयत।
8. पुरस्कारप्राप्त प्रतिभागी लोकनि के पेंटिंग संस्थाक होयत आ बाकी कलाकारगण अपन पेंटिंग परिणाम घोषणाक 30 दिन के अन्दर वापस लय सकैत छथि। आयोजक के तरफ सँ एकटा विशेष पदाधिकारी एहि काज लेल उपलब्ध रहता।
60 दिन तक अपन पेंटिंग नहि लेबय के स्थिति में आयोजक के जिम्मेदारी नहि रहतन्हि।
9. प्रथम 20 प्रतिभागी के प्रोत्साहन पुरस्कार भेटतन्हि आ प्रत्येक प्रतिभागी के सहभागिता सम्मान देल जेतनि जहिमे प्रमाणपत्र संग एकटा प्रतीक चिह्न प्रदान कयल जेतन्हि।
10. विशेष स्थिति में जँ पुरस्कार प्राप्त कलाकार अपन पेंटिंग वापस लेबय चाहता त ओहि स्थिति में ओ पुरस्कार राशि स्वेच्छा सँ आयोजक के वापस कय अपन पेंटिंग लय सकय छथि।
11. सम्पूर्ण आयोजन में आयोजकगण आ मैथिल मंच के जिम्मेदारी रहत आ कोनो तरहक विवाद वा समस्या में आयोजकगण के निर्णय अंतिम रहत। समय-समय पर कलाकारगण आ आयोजकगण के आवश्यकतानुसार नियम में बदलाव भय सकैत अछि जकर सूचना ससमय देल जायत।
रजिस्ट्रेशन शुल्क :: 501 /- (भारत आ नेपाल)
1001/- (अन्य जगह सँ)
एहि प्रतियोगिता में पंजीकृत अभ्यार्थीलोकनि के परिचय निम्नलिखित अछि :-
आयोजकगण के तरफ सँ सुझाव के रूप में थीम अछि :-
1. जीवन चरित
2. सम्पूर्ण उपनयन संस्कार
3. सम्पूर्ण विवाह संस्कार
4. मिथिला में रौदी, दाही आ बाढ़ि के चित्रण
5. मिथिला के साँस्कृतिक चित्रण
6. सम्पूर्ण रामायण चित्रण
7. सम्पूर्ण महाभारत चित्रण
8. सीता जीवन
9. मिथिलाक जीवन चित्रण
10. मिथिला में पलायन आ बेरोजगारी क चित्रण
11. विज्ञान आ प्राद्यौगिकी के क्षेत्र सँ जुड़ल थीम लय क मंगलयान, चन्द्रयान वा आन कोनो मिशन सँ जुड़ल चित्रण।
12. समसामयिक वा वर्तमान समस्या पर चित्रण के सेहो जोड़ि सकय छी…..जेना बाढ़ त्रासदी, कोरोना काल के स्थिति आदि।
13. मिथिलाक साँस्कृतिक समरसता आ परिचय पर एकीकृत चित्रण।
14. मिथिलाक पर्व-त्योहारक चित्रण।
15. मिथिलाक विभिन्न पद्धति के चित्रण।
16. अन्य प्रदेश के कलाकारगण भी अपनी क्षेत्रीय पर्व-त्योहार, साँस्कृतिक चित्रण वा अन्य क्षेत्रीय चित्रांकन के थीम चुनि सकय छथि।
17. जोड़ा हाथी, मोर-मयूर, जोड़ा बाघ , गोंदना शैली पेंटिंग, आदि।


c: text/html

text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 25 मार्च 2013
अंग्रेज नेना
दस वर्षक बाद श्याम बाबू गाम आएल छलाह । इंजीनियर बनलाक बाद दिल्लीएमे अपार्टमेण्ट कीन ओतै बसि गेल छलखिन ।10 वर्ष पहिने, जखन विआह ठीक भेल छलन्हि तखन गाम आएल छलाह ।दुनू प्राणी एक्के पेशामे तें बजारे बसनाइ नीक बुझेलन्हि ।मुदा आब माए अंतीम साँस लऽ रहल छन्हि तें कनियाँ आ बेटाक मोन नै रहितो, आबऽ पड़लनि ।गाम एलापर टोलक दोस्त-महिम सब भेंट करऽ आबऽ लागलनि ।एक दिन हुनक बेटाकें देख बुचनू कक्का पुछलन्हि ,"बौआ, अपनेक शुभ नाम की अछि ?"
6 वर्षक नेना बुचनू कक्काक नंग-धरंग देहपर गोबर लाग आ हाथमे छीट्टा देखैत बाजल,"ह्वाट आर यू टेलिंग, पूअर भिलेजर, आइ विल नाँट टाक विद यू ।"
बुचनू कक्काकें समझमे किछु नै एलै मुदा बूझि गेलखिन जे नेना इंग्लिस बाजै छै ,हुनका बड छगुन्ता भेलै ।मोने- मोन सोचऽ लागलाह जे श्याम बाबू मैथिल छथि, कनियों मैथिलानी छथिन्ह, तखन हुनकर अंशसँ कोना जनमि गेलै अंग्रेज नेना ।
अमित मिश्र

robotstxt: allowed

filter: keep


text:
नवभारत टाइम्स (एनबीटी) ऑनलाइन के दिल्ली-एनसीआर मे कॉपी एडिटर्स के जरूरत अछि.
नवभारत टाइम्स के एहन लोक के जरूरत अछि जिनकर सामान्य ज्ञान नीक होए आओर हिंदी-इंग्लिश दुनू भाषा मे अनुवादक महारत होए. टेक्नॉलजी केर नीक समझ होए. संगहि संग कोनो विषय सं स्नातक डिग्री जरूर होए.
एकरे संग अहांक उम्र 28 साल सं बेसि नहि होबाक चाही.
अगर अहां नवभारत टाइम्स ऑनलाइन के संग काज करय चाहय छी तं
अपन रिज्यूमे careers@indiatimes.co.in के पास सब्जेक्ट लाइन मे TIL-CENBT लिख क भेज दिअ.
अहां अपन रिज्यूमे nbtonline@indiatimes.co.in पर सेहो cc करि देनाय नहि भूलब.
रिज्यूमे वाला मेल के संग अहां 500-700 शब्द मे अपन कोनो पसंदीदा विषय पर एकटा लेख सेहो भेजय के कष्ट करब. अगर लेख नहि होएत तं अहांक रिज्यूमे स्वीकार नहि कएल जाएत.
एकटा बात खासतौर पर ध्यान राखब जे अहांक लेख मंगल फॉन्ट में होए और इन्स्क्रिप्ट कीबोर्ड केर इस्तेमाल करि के लिखल गेल होए.
अगर अहां इन्स्क्रिप्ट कीबोर्ड सं टाइप नहि करि पाबय छी तं अहां के ई नौकरी नहि मिलत.
अप्लाई करय के लास्ट डेट अछि 14 मार्च 2013.
14 मार्च 2013 तक मिलल रिज्यूमे आओर लेख के आधार पर अहांके लिखित परीक्षा आओर इंटरव्यू लेल बुलायल जाएत.
******
पोस्ट केर नामः कॉपी एडिटर
लोकेशनः आईटीओ दिल्ली/नोएडा
अनुभवः 2-5 Years
एजुकेशनल क्वॉलिफिकेशनः ग्रैजुएशन. जर्नलिजम/ मास कम्युनिकेशन मे डिग्री या डिप्लोमा


text:
पटना। 22 अक्टूबर।
पटना केँ प्रेमचंद रंगशाला म' आय शनिवार दिन कला केर विविध रंग देखबाक लेल भेटल। बिहार सरकार के कला एवं संस्कृति विभाग दिस सँ आयोजित ‘कला उत्सव’ 2016 कार्यक्रम म' लोग नृत्य, लोग गीत, नाट्य कला आर दृश्य कला केर बेहतरीन प्रस्तुति लोग सभक ह्रदय जीत लेलन्हि। पटना केँ राजकीय कन्या उच्च विद्यालय, बांकीपुर म' 21-22 अक्टूबर क' ‘कला उत्सव’ 2016 के लेल राज्य स्तरीय प्रतियोगिता केर आयोजन कायल गेल छल। जाहि म' बिहार के 9 प्रमंडल के प्रतिभागि सभ भाग लेलन्हि। ओतहि सितंबर 2016 म' जिला स्तरीय प्रतियोगिता केर आयोजन कायल गेल छल। जाहि म' चयनित प्रतिभागि सभ प्रमंडल स्तर प्रतियोगिता म' भाग लेलन्हि।
एहि तरहक राज्यस्तरीय प्रतिगोगिता केर उद्देश्य देशक पारंपरिक कला सभ क' प्रोमोट करबाक अछि।
आयोजक सभक अनुसार आय हमरा सभक कैको पारंपरिक लोक कला लुप्त होयबाक कगार पर अछि। आब धीरे-धीरे हमरा सभक कला के लोकप्रियता कम भ' रहल अछि। ऐना म' एहि तरहक प्रतियोगिता केर माध्यम सँ युवा लोकनि क' कला क्षेत्र म' जोड़बाक प्रयाश कायल जे रहल अछि।
राज्य स्तर पर चयनित प्रतिभागी 15 सँ 19 दिसंबर तक होमै बाला राष्ट्रीय कला उत्सव म' सेहो भाग लेथिन। एहि उत्सव केर आयोजन 2015 सँ कायल जे रहल अछि। सही बेर सभ सँ पहिने सितंबर म' जिला स्तरीय प्रतियोगिता केर आयोजन कायल गेल छल। ओहि के बाद जिला सँ चयनित प्रतिभागि सभ क' चुनी राज्य के 9 प्रमंड के बीच प्रतियोगिता कराओल गेल। प्रमंडल स्तर पर चयनित प्रतिभागि सभ राज्य स्तर प्रतियोगिता म' हिस्सा लेलन्हि।पूरे बिहार सँ एहि राज्य स्तरीय प्रतियोगिता म' करीब 400 प्रतिभागी शामिल भेल छल।


text:
जिला के सहरसा - मधेपुरा मुख्य सड़क कात वैजनाथपुर में बरख 1975 मे कोसी इलाका केर विकास आर युवा सभके रोजगार जोड़बाक लेल बैजनाथपुर मे पेपर मिल केर स्थापना भेल छल। 48 एकड़ भूमि अधिग्रहण करि बिहार सरकार एहिके चलेबाक लेल निजी आर सरकारी सहयोग से बिहार पेपर मिल्स लिमिटेड कंपनी केर गठन केलन्हि छल। एहि कंपनी केर देखरेख मे मिल स्थापित करबाक काज शुरू भेल छल।
मुदा 1978 मे निजी उद्यमि सभक करार खत्म होयबाक कारण काज रुकी गेल। तत्कालीन सरकार सार्वजनिक क्षेत्र के अंतर्गत परियोजना क' चलेबाक निर्णय लेलन्हि। जाहिक बाद बैजनाथपुर पेपर मिल बिहार राज्य औद्योगिक विकास निगम केर स्वामित्व मे आइब गेल। बिहार सरकार आर निगम केर आपसी सहमति के बाद विदेश से एक पुरनका मशीन सेहो कीनल गेल। 1987 मे निगम कार्य स्थल क' अगला दुइ बरख मे तैयार करबाक लक्ष्य निर्धारित केलन्हि। मुदा जरूरत केर हिसाब से पाई नही भेटबा से अंतत: पूरा परियोजना ठप भ' गेल।
1996-97 मे बैंक ऑफ इंडिया 7 करोड़ 40 लाख देलन्हि तेँ मिल के काज फेर सँ शुरू भेल, लेकिन एहि पाई से मिलक 80 प्रतिशत काज भ' सकल। बरख 2012 मे सूबे केर तत्कालीन उद्योग मंत्री रेणु कुशवाहा जखन पेपर मिल केर निरीक्षण केलन्हि तेँ उम्मीद जागल की पेपर मिल शुरू होयत, मुदा ओहिक बाद मामला फे सँ ठंढा बस्ता मे पड़ल अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 16 अप्रैल 2012
गजल
भेलै पिया जुल्मी बहरिया हो राम
कुक कोइली कें सुनि हिया सिहरल हमर
आँखिसँ बहे नोरक टघरिया हो राम
साउन बितल जाए, सुहावन मन सुखल
एलै पिया कें नै कहरिया हो राम
जरलै हमर जीवन बिना स्नेहक आगि
लागल हमर सुख में वदरिया हो राम
जीवन हमर बनलै बिना तेलक बाति
कोना जरत मोनक बिजुरिया हो राम
(दीर्घ-दीर्घ-ह्रस्व-दीर्घ+ दीर्घ-दीर्घ-ह्रस्व-दीर्घ+ दीर्घ-दीर्घ-दीर्घ-ह्रस्व,
बहरे सरीअ)
जगदानन्द झा 'मनु'


text:
Air India me Bihar
बिहारक लोक के लेल एकटा नीक खबर अछि. एयर इंडिया के फ्लाइट मे बिहार सं जुड़ल फिल्म दिखायल जाएत. शुरू मे एयर इंडिया के न्यूयॉर्क आओर लॉस एंजेल्स के उड़ान मे बिहारक फिल्म दिखायल जाएत. एहि फिल्म मे बिहारक पर्यटक स्थल... कला-संस्कृति... गीत-नाद... खान-पान के बारे मे देश-विदेश केर लोक के जानकारी देल जाएत. एतबे नहिं एयर इंडिया के फ्लाइट मे मिथिला पेंटिंग के सेहो स्थान भेटत. एहि सं पहिने रेल के डिब्बा आओर स्टेशन पर मिथिला पेंटिंग लगाबय के फैसला सेहो भेल छल. उम्मीद कएल जा सकय अ जे एहि कदम सं बिहार मे पर्यटन के क्षेत्र मे किछ विकास होएत आओर दुनियाभर सं बेसि सं बेसि लोक अपना राज्य दिस रुख करताह. देश-विदेश के लोक सभ के एहि फिल्म सं बिहार केर बारे मे जानकारी त मिलबे करतन्हि ओ बिहार आबय लेल सेहो सोचताह. फिल्म मे बोधगया... राजगीर... नालंदा... वैशाली... पटना हरमंदिर साहेब... सोनपुर मेला... सीतामढ़ी जानकी जन्मस्थान मंदिर... मिथिला पेंटिंग... लिट्टी चोखा... खाजा मिठाई... मखान... मैथिली ... भोजपुरी गीतनाद के जगह मिलय के उम्मीद अछि. पर्यटन विभाग केर ओर सं बनय वाला ई फिल्म दिल्ली केर एकटा फिल्म निर्माण कंपनी बनाओत. असल मे ई बिहार सरकार पर्यटन विभाग के नहिं एयर इंडिया के पहल अछि. किछ समय पहिने एयर इंडिया सभ राज्य सं अपन-अपन राज्य केर पर्यटन स्थल के बढ़ावा लेल फिल्म बनाSक देबय लेल कहने छल. उम्मीद अछि जे ई फिल्म सितम्बर तक दS देल जाएत. फिल्म केर संग यात्री सभ के बिहारक पर्यटन स्थल आओर दोसर जानकारी सं संबंधित ब्रोशर सेहो देल जाएत. ई नीक गप्प अछि जे फिल्म दिखायल जाएत मुदा पर्यटक अएताह तS कि देखताह... केना देखताह... केना अएताह-जएताह. सरकार के सभस बेसि ध्यान सड़क... बिजली... पिएअ वाला पानि पर देबय के जरूरत अछि. फिल्म देखि कS बिहार अएला केर बाद कइटा पर्यटक बीचे रास्ता सं घुमि जाइत अछि... किएक तS कईठामक रोड चलय लाएक नहिं अछि. हुनकर कमर बिहारक रोड के झटका नहिं सहि पाबय छैनि. हुनका सभ के रहय लेल कोनो ढंगगर होटल नहिं अछि. होटल के कमी के सेहो पूरा करय के जरूरत अछि. लोक सभ के अपन मानसिकता सेहो बदलै पडतन्हि. कोनो विदेशी के देखय नहि छथिन्ह कि लगय छनि कोनो दोसर ग्रहक प्राणि आबि गेल अछि. आंखि फाड़ि-फाड़ि के दैखैत रहैत छथिन्ह. दोकानदार सभ हुनका सभ सं बेसि पाई वसूलय के कोशिश करय छथिन्ह. घोड़ा-गाड़ी वाला सभ सेहो विदेशी देखतन्हि अपन भाड़ा बढ़ा दैत छथिन्ह. सोना के अंडा देय वाला मुर्गा के हलाल करय चाहय छथिन्ह. ई नहिं सोचय छथिन्ह जे ठगाकS गेलाह के बाद ओ फेर नहिं अएताह आओऱ दोसरो के सेहो मना करि देताह. हुनका सभ के अपन परम्परा... रिवाज के अनुसार मेहमान भगवान के रूप होएत अछि... ई मानि स्वागत करिऔ. हुनकर एतेक आवभगत करिऔ जे ओ अपना घर जा फेर आबय केर सोचथिन्ह आ दोसरा लोक के सेहो आबय लेल प्रेरित करथिन्ह. ओ एहिठामक सुखद अनुभव के पत्र-पत्रिका में लिखथिन्ह... ब्लॉग पर लिखथिन्ह. बेसि सं बेसि लोक आएत... आओर जं बेसि लोक आएताह त पाई आएत... अहांक आमदनी बढ़त... आमदनी बढ़त तं जीवन स्तर सुधरत... सभ किछ सुधरत. त कहिऔ अतिथि देवो भव:


text:
मधुबनी स्टेशन मिथिला पेंटिंग सं सजल छल आ से खूब चर्चा सेहो बटोरलक. आब खबरि अछि जे रेलवे बिहार संपर्क क्रांति आ स्वतंत्रता सेनानी एक्सप्रेसक बोगी कें मिथिला पेंटिंग सं सजाओत. पूर्व- मध्य रेलवे (समस्तीपुर)क मंडल रेल प्रबंधक (डीआरएम) आरके जैन जनतब देलनि अछि जे ने कहा कि बिहार एहन प्रस्ताव रेलवे बोर्ड कें पठाओल जा रहल अछि.
मधुबनी रेलवे स्टेशन पर मिथिला पेंटिंग केर सजाओट निरीक्षणक दौरान डीआरएम जैन कहलनि. ओ कहलनि जे ट्रेन पर सजने दोसर प्रान्तक लोक ई पेंटिंग देखि सकताह आ एकर विकासक संभावना बढ़त.
ओ कहलनि अछि जे देश स्तर पर रेलवे स्टेशन सभ मे मधुबनी स्टेशन कें सब सं सुंदर रेलवे स्टेशनक रूप मे स्थान दिएबा लेल प्रयास जारी अछि. जयनगर-दरभंगा रेलखंडक सब स्टेशन कें पेंटिंग सं सजाओल जाएत.
मिथिला पेंटिंग देशे नै विदेशहु मे पहिचानल जाइत अछि. रेलवेक माध्यम सं वास्तव मे देशक कोन-कोन मे लोक एहि विशिष्ट पेंटिंग कें जानि सकत.


text:
पटना। पिछला वित्तीय वर्ष मे 16.59 प्रतिशत क आर्थिक वृद्धि क संग देश क सर्वाधिक तेजी स प्रगति करनिहार राज्य क कतार मे आगू भेल बिहार नवंबर 2005 क बाद स औसतन हर कार्य दिवस पर एकटा पुल क निर्माण करि रहल अछि। बिहार क सड़क निर्माण विभाग क सचिव प्रत्यय अमृत दावा करैत कहला, मुख्यमंत्री पुल निर्माण कार्यक्रम क तहत नवंबर 2005 स हमसब कुल 1,671 पुल क निर्माण केलहु अछि। अमृत कहला जे पिछला साढ़े चारि वर्ष मे 2,100 पुल बनाउल गेल अछि। इ रोजाना डेढ़ पुल क औसत अछि। एहि तरह पिछला चार दशक मे जेतबा काज नहि भेल ओतबा चारि वर्ष मे हासिल करि लेल गेल। एकर परिणामस्वरूप बिहार राज्य पुल निर्माण निगम लिमिटेड क वार्षिक आय वर्ष 2008-09 क दौरान 858 करोड़ रहल, जखन कि तत्कालीन राबड़ी देवी सरकार मे वर्ष 2004-05 मे निगम क कुल आय केवल 42.62 करोड़ टका छल।
मुख्यमंत्री नीतीश कुमार आधारभूत ढांचा क निर्माण क महत्व कए रेखांकित करैत अक्सर कहैत छथि, हमर सरकार केवल नदी पर पुल नहि बना रहल अछि बल्कि इ लोक कए दोसर समुदाय स जोड़िकए समाज मे सेहो सेतु क निर्माण करि रहल अछि। राज्य मे करीब दू दर्जन नदी अछि आओर एहि मे स अधिकतर पैघ नदी अछि। गंगा, पुनपुन, सोन, फल्गु, क्यूल, दुर्गावती आ कर्मनाशा राज्य क मध्य आओर दक्षिणी हिस्सा मे आ कोसी, गंडक, बूढ़ी गंडक, बागमती, कमला आ महानंदा उत्तरी बिहार मे बहैत अछि।
पटना क बाहरी इलाका जमालपुर क रहनिहार संजय यादव कहला जे पिछला साल तक पुनपुन पर कोनो पुल नहि छल, ताहि स बड दिक्कत होइत छल। ओ कहला, हमर गाम पटना स केवल 20 किलोमीटर दूर अछि। हम पहिने तीन किलोमीटर पैदल चलिकए पक्की सड़क पर पहुंचैत छलहुं आ फेर कोनो वाहन से पटना जाइत छलहुं। आब हमर गाम म तीनटा पुल अछि। ओ कहला जे आसपास क गाम मे रहनिहार 700,000 लोक क लेल इ पुल वरदान अछि। अहां बुझी सकैत छी जे कोना नदी लोक कए एक-दोसर स काटि कए रखने छल, जखन कि अहां वास्तव मे शहर कए अपन सामने देखि रहल छी।


text:
दरभंगा । मानव संसाधन विकास मंत्रालय तिरहुता लिपि क संरक्षण आ संवर्धन हेतु कमेटी गठित कयलक अछि। जदयू क राष्ट्रीय महासचिव संजय झा जनौलन्हि जे मानव संसाधन मंत्री प्रकाश जावड़ेकर एहि कमेटी क गठन कएल अछि। कमेटी मे लनामिवि क मैथिली विभागाध्यक्ष प्रो. रमण झा, संस्कृत विवि क व्याकरण विभागाध्यक्ष प्रो.शशिनाथ झा मिवि क सेवानिवृत्त शिक्षक प्रो. रत्नेश्वर मिश्र आ महवीर मंदिर न्यास पटना क प्रकाशन विभाग क डा. भवनाथ झा सम्मिलित छथि।
जदयू महासचिव जनौलन्ही जे मिथिला आ मैथिली क विकास मे एनडीए सरकार क महत्वपूर्ण योगदान रहल अछि। पूर्व प्रधानमंत्री अटल बिहारी वाजपेयी क नेतृत्व मे मैथिली के उचित सम्मान प्राप्त भेल। हुनके कार्यकाल मे मैथिली कए संविधान क अष्टम सूची मे स्थान देल गेल।
ई कमेटी तिरहुता लिपि क संरक्षण आ संवर्धन हेतु मंत्रालय के अपन सुझाव देत जाहि पर विचारोपरान्त मंत्रालय काज करत। एहि हेतु श्री झा श्री जावेड़कर सहित केन्द्र सरकार के धन्यवाद देल अछि।


text:
केंद्रीय महिला एवं बाल विकास मंत्रालय, भारत सरकार, बिहार सरकार द्वारा नव आंगनबाड़ी केंद्र स्थापित करबाक प्रस्ताव क' मंजूरी द देना अछि। समाज कल्याण विभाग केँ तहत संचालित समेकित बाल विकास परियोजना (आईसीडीएस) निदेशालय के आधिकारिक सूत्र बतौलनि कि जल्दिये नव आंगनबाड़ी केंद्र लेल नियुक्ति प्रक्रिया शुरू होयत।
राज्य सरकार द्वारा लागू नव नियम केर अनुसार सहायिका एवं सेविका सभक नियुक्ति कायल जायत। एहिमेँ आंगनबाड़ी परियोजना क्षेत्र के बाल विकास परियोजना पदाधिकारी (सीडीपीओ) केर हस्तक्षेप नहि होयत।
नव नियम केर अनुसार स्थानीय वार्ड सदस्य केर अध्यक्षता म' तीन सदस्यीय कमेटी होयत। जाहिमेँ पंच आर क्षेत्रीय महिला पर्यवेक्षिका शामिल होयत। हिनका द्वारा चयनित उम्मीदवार क' जिला स्तरीय कमेटी केँ द्वारा नियुक्त कायल जायत। जिला स्तरीय कमेटी केर अध्यक्ष जिलाधिकारी होयत।
सेविका क' 3000 टक्का प्रतिमाह आर सहायिका क' 1500 टक्का प्रतिमाह भुगतान कायल जायत। जिलाधिकारी द्वारा नियुक्ति लेल विज्ञापन जारी होयत आर नियुक्ति लेल आवेदन परियोजना कार्यालय म' जमा कराओल जायत।


text:
श्यामसुुन्दर यादव ‘पथिक’
मुर्झायल चेहरा आ उजड़ल–पुजड़ल केश । जेना युवक सुमितके बड़का विपति पड़ल होय । आँखि बन्द कए दारूक गिलास खाली करैत जा रहल छल । टेबुुलमे सङ्ग दऽ रहल रमेश बाजल— ‘हौ भैया, बुुझाइय बेसी भऽ गेल ।’
एक्के साँसमे घट्का कए गिलास टेबुुलमे पटकैत सुुमित बाजल—‘एक क्वाटर आओर, ओहि पगलीक नाम ।’ (लम्बा साँस तानैत) हम्मर प्राण छल ओ ।’
‘भैया, आब बिसैर जा, बितलाहा बात ।’
‘कदापि नहि, ओकर खातिर की नहि केलियै ? नर्सिङ्ग पढ़ाकए पोखराक प्राइभेट होस्पिटलमे नोकरी लगा देलियै । महिना दिनमे ओकरा सऽ भेटय जाइते रहियै । बादमे फोनफान बन्न भऽ गेल । भटकैत रहलियै । बादमे पता चललै ओ डाक्टर पढ़एवाला लड़का सऽ विवाह करि रहए लागल ।
सुुमित धाराप्रवाह बात राखैत जा रहल छल—‘वरिष दिन मात्र सम्बन्ध टिक सकल । एक दिन अन्जान नम्बर सऽ फोन आयल । हम हेल्लो कहलियै । ऋचा रहए । हमरा एकबेरक लेल माफ कऽ दियऽ, ओ कहलकै ।
(दारूमे घोंट मारैत) ‘अञ्जानमे भेल गल्ती बुझि माफ कऽ देलियै । फेनो हमसभ एक दोसरके प्राण बनि गेलियै । घरमे बियाहक बात चलैत रहल । टारैत रहलियै, कारण ऋचाकेँ जिनगी मानि लेने छेलियै ।’
‘भेंट भेला महिनो दिन नहि छल । तकरबाद मोबाइल औफ । फेनो हम पानि बिनाक माछ जकाँ तड़पय लागलियै । दोसर नम्बरसऽ फोन आएल : ऋचा बाजैत छी । देहमे प्राण आएल । ओ बाजलीह— हम बिआह कऽ लेलियै । अमेरिका जा रहल छी । अहुँ शादी कऽ लिय । बिसैर जाउ हमरा । आब हमर–अहाँक भेंट नहि भऽ सकत ।’
‘दश वरिषधरि जिनगीके आगिमे झोंकैत विश्वास करैत गेलियै । कमाइ ओकरामे लुटबैत गेलियै । आब केना जिबै रे ?’
‘भैया नहि कानऽ, होशमे आबऽ ।’
रे, अहि वैशाखमे बिआह करएके निस्तुकी भेल छलै । विश्वास केनाइ हमर दोष छल आ कि ओकर विश्वासघात ? रमेश अबाक रहि गेल ।


text:
रोटी अनाज केँ रूप म' एहि केँ नीक पैदावार होयत छल। मुदा आब मरूआ के खोज जीविका व्रत (जिउतिया) केर मौके पर कायल जायत अछि। कोसी अंचल म' प्रचलित मरूआ केर रोटी, पोठिया माछ आब नाटक व लोकगीत सभ म' सिर्फ सुनबाक लेल भेटैत अछि। उसर खेत आर बारिश केर कमी के बावजूद उपजै बला एहि फसल क' नै धूनक डर नै मूषक डर होयत छल। अगला फसल तक मरूआ केर भंडारण बहुत आसानी सँ होयत छल। वैज्ञानिक खेती केँ एखुनका युग म' एहि फसल केर प्रति अभिरूचि नै रहबाक कारण किसान एहि फसल के' छोइड़ रहल छैथ।
कृषि वैज्ञानिक डा. मनोज कुमार कहला कि मरूआ कम पोषक तत्व वाला
मोट अनाज अछि। मरूआ के जगह सघन वैज्ञानिक खेती ल' लेना अछि। किसान बेसी मुनाफा के लेल निचला जमीन म' अधिक उपज देबै बला गर्मा धान आर ऊंच जमीन म' मूंग, पाट, सूर्यमुखी, मक्कई आदि केर फसल लगबे लागल छैथ। अप्रैल माह म' रोपाई आर जुलाई अगस्त माह म' तैयार होबै बला मरूआ फसल के लेल फसल चक्र म' स्थाने नै अछि। डा. मनोज कुमार कहला कि ओना तेँ मरूआ अनाज म' प्रचुर मात्रा म' कैल्शियम आर आयरन पायल जायत अछि। मरूआ आजुक बढ़ैत डायबिटिज रोगि सभक लेल बहुत फायदामंद मानल जायत अछि। जानकार सभक मानब छैन्ह कि एखुनका समय म' लोग मरूआ खायब पसंद नै करैत छैथ इये कारण अछि कि किसान सभक मोह मरूआ फसल सँ भंग भ' गेल छैन्ह।


text:
त्योंथ (बेनीपट्टी) सं जनता जनार्दन
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
पांच साल पहिने पंचायतक लोक नबका भोरक आस मे एकटा युवा पर भरोस देखओने छल. एहन युवा जे कविमना कलाकार छल, रंगकर्मी छल, उद्यमी छल. सामाजिक काज मे अभिरुचि छलै. पंचायत मे सरपंचक रूप मे एकटा अराजनीतिक पृष्ठभूमिक वशिष्ट कुमार झा चुनि क' एलाह जिनका राजनीति नै, जनसेवा जनाकांक्षाटा सं मतलब छलनि. मुदा जीतलाक बाद प्रतिनिधि लोकनिक स्वभाव मे जेना नाटकीय परिवर्तन देखल जाइछ ताहि मे ई अपवाद बनलाह आ अपन प्रतिबद्धता पर अटल भ' काज शुरू केलनि.
मरल ग्राम कचहरी जीबि उठल जखन ई पंचायतक लोकक वाद-विवादक फरिछौठ करब शुरू केलनि. नित्तहु ई केसक निपटारा करैत रहलाह. थाना-पुलिसक काज कम पड़ए लगलै. लोकक विपत्ति कमतर होइत गेलैक. हिनक न्याय पर लोकक भरोस एना बढलै जे हिनका 'पंच-परमेश्वर' कहब लोक शुरू क' देलक. पंचायत भरि सं आंगुर पर गानल किछुएक केस थाना धरि पहुंचलैक आ ओहू केर निपटारा मे हिनक भूमिका कें नकारल नै जा सकैत अछि. प्रभावक रूप मे आजुक दिन मे केस घटलैक अछि.
कचहरीक काज आ हिनक नेतृत्व क्षमता हिनका जिला सरपंच संघ केर कोषाध्यक्ष पद पर सुशोभित केलक जाहि पर त्योंथ पंचायतक लोक गर्व क' सकैए. ओतहु ई सरपंच लोकनिक सर-समस्या राज्य स्तर पर उठबैत रहलाह. संघक कार्यक्रम-अभियान कें जियओने रहलाह.
पांच सालक काज कें किछु आखर मे लिखब संभव त' नै अछि, तखन उल्लेखनीय उपलब्धि सभ हिनका भेटल अछि जे आन कोनो प्रतिनिधि सं हिनका विशेष बनबैत अछि. गामक युवा सभक संग मिलि गामक पुल (जे ठीकेदार अधूरा काज क' भागि गेल छल) कें आवागमन योग्य बनेबा मे सेहो ई पंचायत प्रतिनिधिक रूप मे नीक भूमिकाक निर्वाह केलनि. गामक युवा लोकनिक ई काज चिरकाल धरि उदाहरण बनत एकजुटताक.
कवि नागार्जुन संगे मंच साझा क' चुकल गुमनाम कवि आ त्योंथ सरपंच वशिष्ट कुमार झा केर सराहनीय भूमिका सं कलकत्ता मे पनरह बरख सं भटकल एक वृद्ध महिलाक उद्धार पछिला साल भेल. बेतौनाक ओहि महिला कें अपन परिवार सं मिलएबा मे ई बेतौना सरपंच संग सक्रिय भेलाह. ई हिनक मानव सेवाक एक छोट उदाहरण मात्र अछि.
जनाकांक्षा पर ठाढ़ रहबा लेल ई खूब्बे परियास केलनि अछि आ से पंचायत मे हिनक लोकप्रियता सं सहजे भांज लगाओल जा सकैत अछि. 6 मई कें चुनाव छै. जनादेशक आहटि स्वतः बूझल जा सकैछ. एकरा प्रभावित करबा लेल नाना ब्योंत, विचार, बेवस्था, व्यूह रचल जा रहल छै. त्योंथक मतदाता पर निर्भर करैत अछि जे ओ ककरा चुनैत अछि.
Tags: FEATURE आलेख व्यक्तित्व


text:
(एक)
प्रेम लग हम
निरन्तरता धरि गेलहुँ
जाइत गेलहुँ, जाइते गेलहुँ
निरन्तरता कोनो वस्तु नहि रहैक,
ओ कोनो सीढियो ने रहै
कोनो सबारी गाडियो नै रहै-
जाइत जयबाक एक टा धारणा भरि रहैक
एत' धरि जे निरन्तरता कोनो मार्ग नहि होइछ
से नहियो हो, मार्गक आभासो तँ दखबैत
तकर कोनो रूप रेखा, आकार-प्रकार
पर्यावरण तरहक कोनो बोध जे
सम्वेदना, ग्यान-स्पन्दित मोन चेतना कें
सान्त्वना दितय, प्रबोधितय,
कहितय - 'बड़ थाकल लगै छ' तों
एक रती सुस्ता लए, छाहरि मे बैसि जा
बड. चण्डाल रौद छै
की जानि कखन मेघ लागि जाय
गरज'-बरिस' आ बिजलौका चमक' लागय
ठनका ठनक' लागय
झहर' लागय
मुदा हे जाय लगिह' तँ ई छत्ता संग ल' लीह'
कोनो बटोही ई छत्ता बिसरि क' चलि गेल रहथि
देखबा मे तं ओ ग्यान-बताहे लगैत रहय
ई टूटल कमानी, चेफरी लागल !
मुदा नेपलिया सखुआ काठो सँ मजगूत
बाँसक डंटी वला ई छत्ता !'
( दू )
परन्तु भाखा मे जीवन्त प्रखर ततेक जे
अपन तर्क सँ जल जकाँ अपने संगेँ बहा ल' जाय छलय !
एक राति ओ अनचोके कह' लागल-
-'अब भैए रहलए भोर । प्रस्थान करू । होउ विदा!'
हम ह्तप्रभ, सशंक ओकर मलिन उज्ज्बल प्रकशदीप्त
आँखि मे देखि क' चेतौलिऎक ओकरा-
-'एखनतँ आधा राति बाँचल छैक । अहाँ कहैत छिऎक प्रात ?'
ओ बड. क्ठोरता सँ बिहुँसल-गोपी आम !'
-'कोना साबित करब' ई प्रात नहि छैक ?'
(तीन )
हमरा मोन मे फूटि रहल अछि कोंपडे.-कोंपड.
अपन जडि. रक्तवर्ण गाछ कें गुदगुदी लगा रहलए
आबि क' तरबा उसका रहलए'
बेचैन क' देलकए-'एतेक-एतेक काल सुस्तएब' तँ
कखन जाक' पहुँचब'? फुर्ती कर' फुर्ती । ओना,
आइ धरि कतबा दूर चलल छ' ऐ धरती पर?'
डेग आगाँ उठबैत निश्छल विनोद सँ ओ पूछैत गेल ।
ओतहि सँ हम
टूटल कमानी, बाँसक डंटी, चेफरी लागल ई छत्ता तनने
चलि रहल छी
प्रेम मे एखन चलब ।आओर चलब -निरन्तरता धरि
पनगब !
(चारि)
ई टूटल-फाटल छ्त्ता ककरो सौंपिये क' ने
निश्चिन्त भ' सकब ।
प्रेम मे बडे. हँसलहुँ । बहुते हँसलहुँ ।
ततेक हँसलौं जे आब कानि-कानि क'
अपने नोरक सिन्धु भ' गेलहुँ
ओही मे हेलि रहल छी-एकटा
अकिंचन समृद्ध चित्तक नाव मे बैसल छी,
झिलहरि खेला रहल छी
( पाँच )
असुरक्षित निरन्तरताक बोली-बानी मे
गीत गबै छी, गबिते जा रहल छी
अनथक अबिते जा रहल छी-
माटि,ज'ल, वायु, आकाश, आगि सँ होइत प्राण मे
पसरि क' सूतल नहि, अहर्निश जागि रहल छी
चित्त कार्पोरेटी निवेश सँ बाँचल अछि ।
रच्छ अछि-
देखी कहिया धरि ई प्रेम !
— गंगेश गुंजन
Tags: साहित्य


text:
तीन साल मे बढ़ल 100 फीसदी दाम
आवासीय प्रॉपर्टी क कीमत 3000-4000 टका प्रति वर्ग मीटर
व्यावसायिक प्रॉपर्टी क दाम 6,000-10,000 टका प्रति वर्ग मीटर
बीतल दू माह मे पटना मे 5000 फ्लैट क निर्माण क घोषणा, सबटा बुक
अपार्टमेंट क नक्शा पास हेबा पर एहि ठाम सरकारी बैंक स कर्ज भेटब आब कोनो समस्या नहि रहल। पिछला दू-तीन साल मे बिहारक खास कए पटनाक कानून व्यवस्था मे सुधार क संग-संग औद्योगिक विकास क गति सेहो तेज भेल अछि। कई नामी कंपनी एहि ठाम अपन जॉब वर्क शुरू करबा चुकल अछि, कईटा पाइपलाइन मे अछि। एहि कारण लोक क सोच मे फर्क आयल अछि। पटना क प्रॉपर्टी बाजार मे निवेशक सेहो काफी सक्रिय भ गेलाह अछि, एक संग आठ-दस फ्लैट क बुकिंग सेहो धड़ल्ले स भ रहल अछि।
अखिलेश कुमार, डीलर
सामान्यत महंगाई बढ़ला स लोक दुखी होइत अछि, मुदा कखनो एहनो परिस्थिति होइत अछि जखन महंगाई बढ़ला पर लोक खुश भ जाइत अछि। पटना क रियल एस्टेट क संबंध मे अगर एहने परिस्थिति क उदाहरण देल जाए त कोनो अतिशयोक्ति नहि होइत। दिल्ली, मुंबई, बेंगलुरु समेत तमाम पैघ शहर क रियल एस्टेट क दाम एक साल क दौरान 25-30 फीसदी क कम भ गेल अछि, ओतहि पटना क प्रॉपर्टी बाजार मे एहि दौरान 60 फीसदी तक क तेजी दर्ज कैल गेल अछि। पिछला तीन साल क दौरान त पटना क प्रॉपर्टी बाजार मे लगभग 100 फीसदी क तेजी आयल छि, जे बदलैत बिहारक एखन तक कए सबस पैघ सबूत अछि।
रियल एस्टेट एजेंट एहि तेजी क लेल पटना क प्रति लोक रुझान मे आयल बदलाव कए मुख्य कारण मानि रहल छथि। डीलर क मुताबिक वर्तमान मे पटना क मुख्य जगह पर आवासीय प्रॉपर्टी क कीमत 3000-4000 टका प्रति वर्ग मीटर अछि, जखन कि व्यावसायिक प्रॉपर्टी क दाम 6,000-10,000 टका प्रति वर्ग मीटर चलि रहल अछि। ज्ञात हुए जे इ दाम दिल्लीक करोलबाग,बारहखंबा रोड आ मुंबई क दादरक भाव स मेल खा रहल अछि।
पिछला साल अगस्त-सितंबर क दौरान आवासीय प्रॉपर्टी क दाम 2000-3000 टका प्रति वर्ग मीटर छल त व्यावसायिक प्रॉपर्टी 4,000-8,000 टका प्रति वर्ग मीटर क स्तर पर छल। पिछला 20 साल स पटना मे रियल एस्टेट क कारोबार करि रहल राज कुमार श्रीवास्तव कहैत छथि,’ वर्ष 1998 मे पटना क पॉश इलाक मे शुमार बोरिंग रोड मे प्रॉपर्टी क कीमत 400 टका प्रति वर्ग मीटर छल। तखनो कोई एकरा लेबा लेल तैयार नहि छल। बिहारक पैघ पदाधिकारी अपन घर-जमीन बेची कए पुणे, नवी मुंबई या फेर दिल्ली मे मकान खरीद लैत छलाह। मुदा आब बहुत एहन लोक छथि जे पुणे आ नवी मुंबई स लौट कए फेर पटना मे घर खरीद कए रहबाक मन बना लेलथि अछि। किछु लोक त लौट चुकलथि अछि। पटना मे मांग बढ़लाक कारण स आब दाम 5000 टका प्रति वर्ग मीटर तक पहुंच चुकल अछि। प्रॉपर्टी कारोबारी कहैत छथि जे फिलहाल शहर क विभिन्न इलाका मे तीन पैघ शापिंग मॉल बनि रहल अछि। एहि इलाका क दाम 6200-10,000 टका प्रति वर्ग मीटर चलि रहल अछि।
ओ गर्व क संग कहैत छथि जे इ दाम दिल्ली क करोल बाग सन नामी बाजार मे उपलब्ध व्यावसायिक जगह क करीब अछि। पटना मे प्रकाश झा क मल्टीप्लेक्स अगिला साल तक बनि कए तैयार भ रहल अछि। पटना मे फिलहाल दू बेडरूम वाला फ्लैट क दाम कम से कम 22 लाख टका क आसपास अछि। पॉश इलाका मे त इ दाम 45 लाख क स्तर कए छू चुकल अछि।
कदमकुआं मे 1450 वर्ग मीटर मे बनल 3 बेडरूम क फ्लैट क दाम 42 लाख, बोरिंग रोड क मल्टीस्टोरिज अपार्टमेंट मे 1000 वर्ग मीटर मे बनल फ्लैट क दाम 30 लाख , आशियाना रोड स्थित अपार्टमेंट मे 1250 वर्गमीटर मे बनल फ्लैट क दाम 28 लाख बताउल जा रहल अछि।
फ्लैट क दाम मे तेजी क संग आवासीय भूखंड क दाम मे सेहो विगत एक साल मे 50-60 फीसदी क इजाफा दर्ज भ चुकल अछि। प्रमुख जगह पर 1000-1200 वर्ग गज जमीन क दाम 25-27 लाख तक जा पहुंचल अछि। शहर स दूर फुलवारीशरीफ मे 2700 वर्ग गज क कीमत 32 लाख बताउल जा रहल अछि।
डीलर क मुताबिक बीतल दू माह मे पटना मे 5000 फ्लैट क निर्माण क घोषणा भ चुकल अछि आ सबटा बुक भ चुकल अछि। डीलर अखिलेश कुमार कहैत छथि जे अपार्टमेंट क नक्शा पास हेबा पर एहि ठाम सरकारी बैंक स कर्ज भेटब आब कोनो समस्या नहि रहल। पिछला दू-तीन साल मे बिहारक खास कए पटनाक कानून व्यवस्था मे सुधार क संग-संग औद्योगिक विकास क गति सेहो तेज भेल अछि। कई नामी कंपनी एहि ठाम अपन जॉब वर्क शुरू करबा चुकल अछि, कईटा पाइपलाइन मे अछि। एहि कारण लोक क सोच मे फर्क आयल अछि। पटना क प्रॉपर्टी बाजार मे निवेशक सेहो काफी सक्रिय भ गेलाह अछि, एक संग आठ-दस फ्लैट क बुकिंग सेहो धड़ल्ले स भ रहल अछि।


text:
ई मामला सुर्ख़ि मे तखन आयल जखन आरजेडी विधायक सुरेंद्र यादव कहलैन कि जाहि तरिकासे उत्तर प्रदेश मे अखिलेश यादव नीक ढंग सँ सरकार चला रहल छैथ, ओहितरहे बिहार मे तेजस्वी यादव सेहो सरकार चला सकैत छैथ। वक्त आइब गेल अछि कि तेजस्वी क' आब मुख्यमंत्री बनाओल जाए।
विधायक सुरेन्द्र यादव के बातके आरो दम भेटल जखन राजद सुप्रीमो लालू प्रसाद एहि मामला मे अप्पन गप राखला। हाजीपुर मे लालू यादव पत्रकार सभक सवाल के जवाब दैत कहलैन कि अखिलेश यादव आर तेजस्वी यादव भविष्य के मुख्यमंत्री अछि। किएक जे ओ खुद आर समाजवादी पार्टी के मुलायम सिंह यादव अब बूढ़ भ' चुकल छैथ।
अपने के बता दी कि लालू यादव फिलहाल ई साफ क' देलैन्ह कि एखन बिहार मे मुख्यमंत्रीक कुर्सी लेल कुनु वैकेंसी नहि अछि, किएक जे नीतीश कुमार मुख्यमंत्री छैथ आर सरकार चला रहल छैथ।
तेजस्वी क' मुख्यमंत्री बनेबाक मांग पर सांझ धरी जनता दल यूनाइटेड दिस से सेहो ओहि सभ आरजेडी विधायक क' जवाब देल गेल, जे तेजस्वी क' मुख्यमंत्री बनेबाक गप उठेना छला। जदयू प्रवक्ता नीरज कुमार कहलैन की बिहार चुनाव से पहिने लालू प्रसाद नीतीश कुमार क' महागठबंधन के नेता मानने छला, ऐनामे बिहार मे मुख्यमंत्री के लेल वैकेंसी नहि अछि।


text:
केंद्र सरकार पैन कार्ड कें आधार सं जोड़बाक समय सीमा तीन बढ़ा क' 31 मार्च क' देलक अछि. पहिने ई 31 दिसंबर, 2017 छल. बता दी जे ई समय सीमा तेसर बेर बढ़ाओल गेल अछि.
एहि विषयक बयान वित्त मंत्रालय दिस सं जारी कएल गेल अछि. सरकार द्वारा पैन कार्ड कें आधार सं लिंक करब अनिवार्य कएल गेल अछि. आयकर कानून धारा 139 एए (2)क अनुसार जाहि व्यक्ति लग 1 जुलाइ 2017 धरि पैन अछि आ ओ आधार पहिचान पत्र प्राप्त करबाक पात्र छथि, हुनका अपन आधार संख्या केर जानकारी अधिकारी लोकनि कें देब जरूरी अछि.
उल्लेखनीय अछि जे ई मामिला उच्चतम न्यायालय मे विचाराधीन अछि. उच्चतम न्यायालय आधार कें अनिवार्य बनएबाक फैसलाक विरुद्ध दायर याचिका सभ पर सुनवाइ क' रहल अछि.
सरकार पैन सहित कतेको कल्याणाकारी योजना आ सेवा सभ कें आधार सं जोड़ब अनिवार्य केने अछि.


text:
> परिषद् इंडिया गेट पर कयलक प्रदर्शन
नव दिल्ली. दिल्ली मे 16 दिसम्बर कें भेल सामूहिक बलात्का
रक
विरोध मे 'मैथिल
यूथ परिषद्' 20 दिसंबरक सांझ 6 बजे सं राति
8:30 बजे धरि दिल्लीक इंडिया गेट पर प्रदर्शन कयलक, जाहि मे बलात्कारी कें
फांसी देल जयबाक मांग कयल गेल. प्रदर्शन स्थल नारा सं गुंजायमान भेल छल. अंत मे मोमबत्ती जरा क' पीड़िताक शीघ्र स्वस्थलाभ आ आगामी
जीवन सुखद हो ताहि लेल कामना कयल गेल. प्रदर्शन मे आनन्द झा (अध्यक्ष), मुकेश मिश्र (महासचिव), चित्रान्शु कर्ण
(सचिव), रेनू मिश्र, विजय झा, कृपानंद झा, मधु मैडम, रवीन्द्र ठाकुर,
हिमांशु कर्ण, कमलेश मिश्र, मिंटू झा, अरविन्द मालिक, सोनाली सिंह, अशोक
दास, प्रीती कुमारी आ अनेक लोकनि शामिल छलाह. (Report: मिथिमीडिया ब्यूरो)
नव दिल्ली. दिल्ली मे 16 दिसम्बर कें भेल सामूहिक बलात्का
Tags: हालचाल


text:
जेन अस्टिन
जेन अस्टिन (१६ दिसम्बर १७७५ – १८ जुलाई १८१७) अङ्ग्रेजी उपन्यासकार आ बहुत पढिएल लेखिका छथि । सेन्स एन्ड सेन्सिबिलिटि (१८११), प्राइड एन्ड प्रिजुडिस (१८१३), म्यान्सफिल्ड पार्क (१८१४) आ एमा (१८१५) उनकर कुछ चर्चित कृति छथि । सन् १८६९ मे उनकर भतिजाद्वारा प्रकाशित ए मेमोर अफ जेन अस्टिन ले अस्टिनके बहुत चर्चित बनालक । सन् १९४० कऽ दसक धरी ओ अङ्ग्रेजी साहित्यक उल्लेखनीय लेखिकाक रुपमे चिनल जएत छलिन ।
जीवनी[सम्पादन करी]
पारीवारीक पृष्ठभूमि[सम्पादन करी]
अस्टिनक माता क्यासेन्ड्रा आ बाबू जर्ज उच्च परिवारिक पृष्ठभूमिसँ आएल छल । बाबू जर्ज उल उत्पादक अरु सैनिक अहोदामे पुगल परिवार छल । ओसभक विबाह १६ अप्रिल १७६४ मे भेल ।
सुरूवाती जीवन[सम्पादन करी]
अस्टिनक जन्म १६ दिसम्बर १७७५ मे भेल आ उनकर न्वारान ५ अप्रिल १७७६ मे भेल । कुछ महिना पछा उनकर मात हुनका एक वर्ष धरि एलिजावेथ लिटलवुड हेरचाहक लेल राखलक ।
सन् १७८३ मे अस्टिन आ उनकर दिदी क्याजेन्ड्राके पारिवारिक रिति अनुसार अक्सफोर्ड भर्ना केलक । [१]
सन्दर्भ सामग्रीसभ[सम्पादन करी]
- ↑ Le Faye, Family Record, 47–49; Collins, 35, 133.


text:
अहां हम सभ देश- विदेश...गाम-घर के खबर तं पेपर...पत्रिका...टीवी और रेडियो पर पढ़ि...देख-सुनि लैत छी. मुदा कि अहां सभ एहि बात पर गौर करलौं जे मीडिया सं जुड़ल खबर आम लोक के पहुंच सं बड़ दूर रहैत अछि.
एहि बारे मे लोक के किछ नहि पता चलैत अछि जे मीडिया मे कि भs रहल अछि. कार्यपालिका...विधायिका...न्यायपालिका के जकां पत्रकारिता के भीतरक हलचल आम लोक के भनक नहि लगैत अछि.
एहन नहि अछि जे मीडिया सं जुड़ल बाहर नहि अबैत अछि. आबैत अछि मुदा ओकरा
आम लोक नहि जानि पाबय छथिन्ह. आब मीडिया सं जुड़ल कइटा साइट आबि गेल अछि.
ओहि मे मीडिया खबर... भड़ास ... मीडिया मीमांसा... विस्फोट... छपास... जनसत्ता एक्सप्रेस... मीडिया मोर्चा आओऱ मीडिया सरकार जकां कइटा साइट अछि. अहां सभ एहि साइट पर जाsक मीडिया सं जुड़ल खबर देख सकय छी.
मुदा कई बेर एहन होएत अछि जे अहां सभ साइट पर नहि जा पाबय छी. एहि के कारण कइटा खबर नहि मालूम भ पाबैत अछि. अहां खबर सं अनजान बनल रहैत छी.
मीडिया सं जुड़ल लोक के लेल ई बड़ जरूरी रहैत अछि जे ओ मीडिया के हलचल सं अवगत रहि. नहि तं कई बेर मीडिया के हॉट टॉपिक के चर्चा सं अहां बेखबर रहि जाएत छी.
अहां सभ एहि लिंक... ब्लॉग के बुकमार्क क लिअ... आ फेर एड फेवरिट क लिअ. जेहि सं बेर-बेर पूरा लिंक लिखय के जरूरत नहि पड़त. एहि ब्लॉग पर अहां के भड़ास... मीडिया खबर... एक्सचेंज 4 मीडिया... छपास सभ एकहि ठाम पढ़ि सकय छी.
एहि ब्लॉग मे अहां के तमाम मीडिया साइट के टॉप 5 स्टोरी...खबर मिल जाएत. ओहि साइट पर नवका खबर डलाएते एहिठाम अपडेट भ जाएत. एहि सं अहां कोनो खबर सं अनजान नहि रहब.
जे खबर अहां के पढ़य के होए ओहि खबर के क्लिक करू आओर ओहि खबर के पढ़ि लिअ. एहि ब्लॉग के साइड मे मीडिया सं जुड़ल किछ काजक लिंक सेहो देल गेल अछि.
तं एहि ब्ल़ॉग पर जाsक ...बुकमार्क कs मीडिया सं जुड़ल रहुं.
हमर ईमेल:-info@hellomithilaa.com


text:
सहकार भारती आ श्रध्देय लक्ष्मणराव ईनामदार
सहकार भारती गठन लेल अपन भूमिका निमाहैत श्रध्देय वकील साहब जिनक पुरनाम थीक — लक्ष्मणराव इनामदार , ओ कमजोर आ निम्न तथा मध्यमवर्ग केर हीत रक्षार्थ सहकारी आंदोलन ठाढ करबाक आग्रही रहथि। महाराष्ट्र’क सातारा जिलाक खटाव गाममे भाद्रपद शुक्ल पक्ष ऋषि पंचमी केँ तदनुसार २१ सितम्बर १९१७ई०मे हुनक जन्म भेलनि,आ १५जुलाई१९८५केँपुणामे कैंसर रोगसँ निधन भ’ गेलनि। लक्ष्मणराव इनामदार “अधिवक्ता” कोपरेटिव क्षेत्र में त्याग, सरलता, विनम्रता, निराभिमानता सादगी आ देशभक्ति मूर्तिमंत प्रतीक रुपेँ जानल जाइछ। गुजराती भेष भूषा, व्यवहार विचारक संगे चिन्तन सँ ओ पूर्ण रूपेण भारतीय रहथि स। परस्पर अन्योन्याक्षति सहयोग आ सहकार हुनका जीवनक विशेषता रहैक। से ई संरकार हुनका पारिवारिक विरासत में भेतल छलैक। महाराष्ट्रमे गामक संग उपनामक प्रथा छैक;जाहिसँ हूनक परिवार खटाव सँ खटावकर कहेलाह । इनामदार उप नामक पांछा एकता आती ऐतिहासिक कारण उनका परिवार सँ जुटलैक। उनके पूर्वज में श्री कृष्ण राव खटाव कार भेल रहथीन । जय छत्रपति शिवाजी हुंकार पुत्र संभाजी तीनक पुत्र साहू जी महाराजक कालखंड में अपना जीवन के स्वराज्य सेवा में लगा देने राहथी। ओही समय ऐहन समर्पित व्यक्तित्व के भूमि इनाम मे महाराजा दिश सँ डेल जाईक , से हुनको सरदार सँ नवाज एक जमींन देल गेलानि। चाहिये सँ ई परिवार खटावकर सँ इनामदार ” उपाधि ” मेँ जगजीयार भेलैक । वकील इनामदार जीक शिक्षा दुर्धोही ( सातारा ) मैं बाल सखा गोपाल भाई गुर्जर केर संगे भेलनि । लक्ष्मण राव जीक संयुक्त परिवार मे हुनक पिताजी दू भाई आ छह बहिन, जाहिमे चारिटा दिदीजी बिधवा रहथिन, सेहो बालबच्चाक संग ओतहि रहैक। आ अपने रावजी उर्फ ओकिल साहेब सेहो सात बार आ दू बहिनमे बड़का भाय रामभाऊ आ छोटका भाय किशन राव कें फराक – फराक बुझेलनि जे पैघ परिवारमे एकरंग सोभाव आर्थिक तंगई आ खींचतान सँ भिन्न रैहतो कियो भिन्न नहि होयब।एहि एकता सँ गाममे कोनो नव विचार ल’केँ आबय बाला सज्जन वृंध सुनके ओहिठाम टिकायल जाईक आओर विमर्श होइक। १९३९मेओ एल०एल०बी० पढ़ाई करैत रहैथ, ताहि कालखण्डमे सातारा हैदराबादक निजाम केँ तहत अबैत रहैक। तकरों अत्याचारक विरुद्ध अपन कालेजक १५०साथीक संग आन्दोलनमे भाग देलनि । १९४३मे संघ प्रचारकार्य सँ गुजरातमे कार्यकर्ता बनि रहि गेलाह।हुंकार कार्यशैली पर मुग्ध होइत मा०दत्तोपंत ठेंगड़ीजी हुनक प्रशंसा धरि केलनि। पू०पांडुरंग शास्त्री आठवले जी हुनक जीवन संदर्भमे कहने छथि-“लक्ष्मणराव करोंड़ों लोकमे भारतीय परम्परा क’उद्देश्य अनुरूप संस्कार ,ध्येयनिष्ठा ,दृढमनोबल ,देश आ धर्मक लेल समर्पित तथा मानवीय संस्कार सँ ओतप्रोत समाज आ राष्ट्र के अतिसुंदर गमगमाइत पुष्प छलाह। ” ओ नित्य डायरी लिखैत छलाह आ आलस्य केँ दुर करैत खो-खो,कब्बडी खेल तथा योगासन व्यायाम आदिक प्रचारक धरि बनल रहलाह। आधुनिक कालमे प्रो०आर सी मजूमदार जीक प्राचीन भारतमें सहकारिता युक्त जीवनमे २७ तरहक उल्लेखित को-औपरेटीव के समर्थक रहलाह ।१९०४ई०मेँ जे २०वीं शताब्दीक कानूननरूप ग्रहण भेलैक ,तकरा सरकारी उपक्रम किसानक लेल सोसाइटी गठीत हरेक राज्यमे होइ ; ६०केर दशकमे लड़खराईत दोषग्रसित स्वाहाकारीताके फेरसँ सहकारिता दिवस उन्मुख होयबामे प्राण फुकलनि हुनका सँ बहुतों लोक श्रेष्ठ प्रजातांत्रिक पध्दतिक अनुभव प्राप्त कयलनि।एहिसँ देशमे समृध्द व स्वाबलंवन ‘क मजगुत ताना बाना बनल अछि। तीन शाल पूर्व हुनक जन्म शताब्दी वर्ष नव संकल्प संग नवदिशा द रहलैक अति। विशेष नमन।
सुभाष कुमार कामत
मधुबनी , बिहार


text:
सीता जी क जन्मक रोचक कथा ..!!
परम अकाल कतौ एकौ बुंद पानिक दरस नै !!!
महराज अपने हर चलवियौ समस्त गुनिजनक अतबे अनुनय अछि ,
जे जखने अपने वसुधाक छाती पर शंतानक दुखः प्रेषित करब तऽ ओ अविलंब कृपा वृष्टि वर्षौति ।
हँ .हँ.!!! हम उठाएब ‘हर ,’ करब भुमिक छेदन आर सुप्त वसुधाक छाति में ,
भरिदेब शंतानक प्रति अथाह ममताक विमल जल ,
जेकरा पिव समस्त जड़-चेतन तृप्त भऽ जायत ।
‘हर ‘ पकरितें मेघ गर्जन करय लागल ,
विजलोका चमकय लागल ,
ततबे में ठेकल हरक सीत में सोनाक संदुक ।
संदुक सँ अव्दितीय प्रकाश ,
जेकरा सं दिक् -दिगंत उदभाषित हुए लागल ,
आर साक्षात कन्यारुपी रत्न पाबि झहरय लागल विदेहराज जनकक अश्रुबुंद ।
समस्त मिथिला क धरती भिजय लागल ,
संग भिजल लागल ममताकमयी मिथिला अधि श्वरी रानी सुनयना मायक कोर आर आँचर ।
समस्त मिथिला ऐश्वर्य सँ परिपुर्ण भय गेलि ,
जेतय साक्षात जगजननी सदेह प्रकट भेलि ,ओतय आब धन्य-धान्यक कोन कथा ,|
याज्ञवल्यक एहि धरती पर स्वयं महामाया जगदम्बाक प्रकट छलिह ।
जय मैथिल जय मिथिला
सुख शान्ति सँ वंचित मैथिल लै ,
करि जन-जनहृदय में संचित स्नेह ।
हम भुमि नंदनी जानकी ।
-रूबी झा


text:
पटना। 13 अक्टूबर। माटी घोटाला मामला म' पटना हाईकोर्ट के मुख्य न्यायाधीश द्वारा राज्य सरकार स' रिपोर्ट मांगल गेल अछि जाहि सँ पूर्व वन एवं पर्यावरण मंत्री तेज प्रताप यादव केर मुश्कि बढ़ी सकैत अछि।
माटी घोटाला म' लालू प्रसाद यादव के बड़का बेटा तेजप्रताप यादव केर मुश्कि एक बेर फेर सँ बढ़ी सकैत अछि। मॉल केर माटी चिड़ियाघर क' बेचबाक मामला म' पटना हाईकोर्ट के मुख्य न्यायाधीश राजेंद्र मेनन द्वारा एहि मामला पर सरकार स' रिपोर्ट मांगल गेल अछि।
गौरतलब अछि कि बेली रोड म' लालू प्रसाद यादव केर प्रस्तावित मॉल के निर्माणक दौरान मॉल केर माटी क' चिड़ियाघर क' बेचल जेबाक मामला प्रकाश म' आयल छल। तत्कालीन वन एवं पर्यावरण मंत्री तेजप्रताप यादव के कार्यप्रणाली पर सवाल सेहो ठाढ़ भेल छल। भाजपा नेता सुशील मोदी द्वारा पूरा मामला क' जोर शोर सँ उठाओल गेल छल। पटना हाईकोर्ट केर कड़ा रुखक बाद तत्कालीन वन एवं पर्यावरण मंत्री आओर लालू प्रसाद यादव के बड़का बेटा तेज प्रताप यादव केर मुश्किल बढ़ैत नजैर आएब रहल अछि।


text:
ओनातेँ एहि बारे म' एखन धरी पूनम या कीर्ति आजाद के कुनु बयान नहि आयल छैन्ह। अपने क' बता दी पूनम आाजद तीन बेर बीजेपी के राष्ट्रीय कार्यकारिणी सदस्य रही चुकल छथि।
गौरतलब अछि कि कीर्ति आजाद क' अरूण जेटली के खिलाफ मोर्चा खोलबाक कारण पार्टी सँ निष्कासित कायल गेलन्हि। आजाद डीडीसीए म' घोटाले लेल अरूण जेटली पर कैको आरोप लगेना छलाह।
कीर्ति आजाद के बीजेपी सँ निलंबन के बाद हुनकर पत्नी पूनम आाजद कहली कि पार्टी हुनकर परिवार के संग अन्याय क' रहल अछि। अपने क' बता दी पूनम आजाद सँ पहिने क्रिकेटर नवजोत सिंह सिद्धू सेहो भाजपा केर दामन छोईड़ चुकल छैथ।


text:
त्रिपुर नगरपालिका
त्रिपुर नगरपालिका नेपालक मध्य-पश्चिमाञ्चल विकास क्षेत्र अन्तर्गत राप्ती अञ्चलम अवस्थित दाङ जिलाम अवस्थित एक नगरपालिका छी ।[२][३] स्थानीय विकास मन्त्रालय थप ६१ वटा नयाँ नगरपालिका थप्दा दाङ जिल्लामा नारायणपुर, हापुर आर ढिकपुर ई ३ गाउँ विकास समितिसभक समेटक त्रिपुर नगरपालिका घोषणा भेल छल।[३][४] त्रिपुर नगरपालिकाको केन्द्र नारायणपुर बजारमा रहल अछि।[२] नगरपालिकाको घोषणा आर क्षेत्रविस्तारसँगै मुलुकम १ महानगरपालिका, ११ उपमहानगरपालिका, १ सय ७९ नगरपालिका आर ३ हजार २ सय ७८ गाविस कायम भेल छल । नयाँ नगरपालिका थपिएपछि नेपालको सहरी जनसंख्याको प्रतिशत ३६ दशमलव ८ पुगल मन्त्रालय जनावुने अछि।[४]
जनसङ्ख्या[सम्पादन करी]
त्रिपुर नगरपालिका साविकका नारायणपुर, हापुर आर ढिकपुर गाविससभ मिलक बनल अछि । ततहिना राष्ट्रिय जनगणना २०६८ अनुसार ई ३ गाविससभक जनसंख्याक जोड्क त्रिपुर नगरपालिकाक कूल जनसङ्ख्या ४१,१८३ होएत अछि।[१]
सन्दर्भ सामाग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ २.० २.१ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ ३.० ३.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ४.० ४.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।
बाह्य जडीसभ[सम्पादन करी]
एहो सभ देखी[सम्पादन करी]


text:
मिले,
... श्रीमान्/श्रीमती/श्रीयुत् ..............................
पता: ..............................
..............................
..............................
विषय: दहेज मुक्त मिथिलाके निर्माण एवं मिथिलाके धरोहरके संरक्षण
महोदय/महोदया,
उपरोक्त विषयमें अपने केँ सूचित करैत अपार हर्ष भऽ रहल अछि जे आजुक २१वीं शदीमें मिथिलाके युवा जनशक्ति जे आइ संसारके हर कोणमें पसरल छथि आ काफी प्रभावशाली योगदान दैत संसारके निर्माणमें व्यस्त छथि - हुनकहि जागृतिके इ सुखद परिणाम थीक
जे ‘दहेज मुक्त मिथिला’ नामके एक संस्थाके निर्माण भेल अछि जेकर मुख्य उद्देश्य केवल एतेक जे मिथिलामें माँगरूपी दहेज के प्रथाके समाप्त कैल जाय - मिथिलाके बेटी ऊपर इ प्रत्यक्ष एवं अप्रत्यक्ष दुनू रुपें अत्याचार थीक; प्रत्यक्ष एहि लेल जे संतान सभ बराबर होइछ, जहिना लोक बेटाके पढाबयलेल अग्रसर छथि, तहिना बेटीके लेल सेहो छथि - तखन दू रंगके व्यवहार जे बेटाके विवाहमें बेटीवाला के त्यागके कोनो गणना नहि करैत माँगरूपी दहेज के थोपल जैछ। अप्रत्यक्ष अत्याचार एहि लेल जे दहेज के व्यवहार के कारण बहुतो माता-पिता अपन कन्याके उच्च अध्ययन सऽ वञ्चित रखैत छथि आ एहि तरहें मिथिलामें प्रतिभा रहितो मैथिलपुत्री बहुत पछुवायल छथि। जतय आजुक महिला संसारके उच्चतम् शिखर माउण्ट एवरेस्ट सऽ लऽ के, राष्ट्रकवच सेनामें एवं विज्ञानके युगमें प्रखर प्रदर्शन करैत संसारके आगू बढाबयमें हर क्षेत्रमें अगुआ भूमिका निर्वाह कय रहल छथि ततय मिथिलाके बेटीपर दहेज के एहेन प्रहार छैक जे एक निश्चित सीमा तक मात्र पढाइ करैत छथि। उच्च शिक्षाके लेल हतोत्साहित होइत छथि। केवल विवाह एवं वर हेतु चिन्तित रहैत दहेजके व्यवस्थामें लागल थाकल परेशान मैथिल असल ऐश्वर्यके, रिद्धि-सिद्धिके एवं समुचित विकासके बहुत पैघ बाधक बनल छथि। एहि प्रतिकूलताके विरुद्ध छेड़ल मौलिकताके लड़ाईमें अपनेक सहयोगकेर आकाँक्षा रखैत इ पत्र प्रेषित कय रहल छी जे हमरा लोकनिक कार्य-प्रणालीमें मिथिलाके धरोहर जे लगभग हर गाम - हर इलाका में कोनो ने कोनो रूपमें अवश्य मौजूद अछि ताहि ऊपर एकजूट बनैत संरक्षण के कार्य कैल जाय - एहि में अपनेक सहयोग के अपेक्षा रखैत छी।
वर्तमानमें हमरा लोकनि सौराठ सभाके पुनरुत्थान हेतु जन-जागरण अभियानमें अपनेक सहयोग के याचना करैत छी। एहि सभाके जे पौराणिक शुद्ध संस्करण छल ताहिके पुनर्जागरण करयमें, दहेज मुक्त विवाह हेतु एवं विद्वत् सभा जाहिमें मिथिलाके विकास हेतु आम चर्चा-परिचर्चा सेहो होइ आ लोक एकताके सूत्रमें बँधैत नव-नव-निर्माणके कार्यमें संलिप्त होइथ - ताहि लेल सालमें एक बेर सौराठ सभागाछीके पुनः जगायल जाय। एकर जागृति लेल अपनेक सहभागिता के अपरिहार्य आवश्यकता बुझैछ। संगहि जे पौराणिक परंपरा वैवाहिक अधिकार निर्णय कराबय हेतु पंजिकार द्वारा विगत पुश्ताके बीच कोनो प्रकार के रक्त सम्बन्ध जाँच कराबैत कैल जैछ एकर परित्याग कदापि नहि करै जाइ। सिद्धान्त लिखाबैक परंपरा पर सेहो सभ मैथिल ब्राह्मण जाग्रत रहैथ।
जानकारी दी जे एहि बेर सौराठमें श्री श्री १०८ श्री माधवेश्वर नाथ महादेवके मन्दिर जेकर निर्माण दरभंगा राज द्वारा करायल गेल आ जे आइ अत्यंत उपेक्षित अबस्थामें अछि, एकर जीर्णोद्धार हेतु दहेज मुक्त मिथिला कटिबद्ध अछि। अपने लोकनि सँ निवेदन जे एहि शुभ कार्यमें अपन यथायोग्य सहयोग निम्न खातामें अवश्य पठाबी।
खाताधारकके नाम :-सौराठ सभा विकास समिति एवं दहेज मुक्त मिथिला
खाताधारक बैंकके पता :- रहिका, मधुबनी , बिहार
खाताधारक बैंकके नाम :- भारतीय स्टेट बैँक
खाता नं. :- 31742944456
आई. एफ. एस. सी. कोड:- SBIN0005897
धन्यवाद,
सदस्य,
दहेज मुक्त मिथिला, पंजी भवन,
सौराठ सभागाछी, मधुबनी।
फोन: 09661042056..09135462251 .09279343090


text:
सीता जगज्जननी छथि. सीता शक्ति छथि. माता छथि सीता. जगन्माता
छथि. ई एक आध्यात्मिक मान्यता थिक. मुदा लोक-मान्यताक अनुसार सीता जनकक
बेटी छथि. जनक मिथिलाक राजा रहथि. तेँ सीता केँ मिथिलाक बेटी कहल जाइत अछि.
सीतेक नाम जानकी अछि. मैथिली अछि. मिथिला मे प्रचलित जे भाषा
अछि तकरा तेँ मैथिली कहल जाइत अछि. कहल जाइत अछि जे वर्तमानक जे मिथिला
क्षेत्र अछि तकर संख्या लगभग 4.5 करोड़ अछि. सभक भाषा मैथिली छैक. एतऽ सभ
धर्मक लोक बसैत अछि. सभक अपन धार्मिक-आध्यात्मिक मान्यता कराक-फराक छै.
एहना स्थिति मे सीता केँ भगवती रूप मे मिथिला क्षेत्र मे परसब,
हमरा जनैत, भाषा बजनिहारक हित मे नहि अछि. किएक तँ एहि क्षेत्र मे सभ धर्मक
लोक बसैत छथि आ सभ मैथिली भाषी छथि. जखन सीता केँ अर्थात मैथिली केँ हम एक
खास धर्मावलम्बीक देवता घोषित करैत छी, तँ शेष धर्मक लोक प्रश्न कऽ सकैछ जे
जखन सीता भगवती छथि, तखन हमर देवता तँ नहि भेलीह. हमर देवता तँ अंग्रेजी
अथवा अरबी-फारसी-उर्दू अथवा गुरूमुखी बजैत छथि - एहन मान्यता अछि. एहन तर्क
कयनिहार लोक भेटैत रहैत छथि, टोकैत रहैत छथि. हम चुप रहि जाइत छी.
एक स्थिति आर अबैत अछि, जखन हमर बकार बन्द भऽ जाइत अछि. एम्हर
दरभंगा-मधुबनी क्षेत्र मे जे मैथिली सँ संबंधित कोनो कार्यक्रम होइत अछि, तँ
ओकर आरंभ 'जय जय भैरवि' भगवती गीत सँ होइत अछि. एतबे नहि, हद तँ तखन होइत
अछि, जखन गीत आरंभ होइते उपस्थित समस्त लोक उठि कऽ ठाढ़ भऽ जाइत छथि. हुनक
मुखमंडल आध्यात्मिक भाव बोध सँ दीपित होइत रहैत छनि.
हम जहिया दरभंगा रहबा लेल अयलहुँ तँ हमरा ई व्यवस्था बड़
अधलाह लागल. हम ठाढ़ नहि भऽ विद्यापति गीतक आनंद लैत रहलहुँ. हम ओतऽ एसगर
ओहन व्यक्ति रही जे बैसल रही. स्वाभाविक रहै, जे सभक नजरि, जे देखि सकैत
छलाह, हमरा पर पड़लनि. हम अपन प्रति सभक नजरि मे घृणा भाव देखलियनि.
बाद मे, एकाध जे हमर पूर्व परिचित रहथि, हमरा पूछि देलनि. हमहूँ प्रतिप्रश्न कयलियनि -'किए ? '
-एहि लेल जे हम सब एकरा मिथिलाक राष्ट्रीय गीत मानै छी ! ओ कहलनि.
-मुदा ई तँ भगवती गीत छै !एक खास विचारक गीत ! ' हम फेर अपन बात कहलियनि.
-'से की ?' ओ हमर बात केँ नहि बुझैत प्राय: , फेर पूछलनि.
एहि पर हम हुनका वैह तर्क कहलियनि जे पूर्व मे कहि चुकल छी.
ओ हमरा कोनो स्पष्ट उत्तर नहि दऽ 'कम्यूनिस्ट' घोषित कऽ देलनि.
एक दशक पूर्व भेल ई विवाद एखनो चलिए रहल अछि. हम अपन तर्क पर
कायम, ओहो अपन अंध आस्था पर अडिग. वर्तमान स्थिति अछि जे मैथिली समटल जा
रहली अछि. सभा सोसाइटी मे भक्तगण ठाढ़ होइते छथि. हमहूँ अपन मान्यता पर
स्थिर रहितो , कुमोने ठाढ़ होएबा लेल विवश होइते रहै छी. एकरो एक कारण अछि.
एक बेर लहेरियासरायक नागेन्द्र झा महिला काँलेज मे साहित्य अकादमीक एक
कार्यक्रम मे 'जय जय भैरवी' मे ठाढ़ होएबाक विरोध करबा पर पटना
विश्वविद्यालयक एक वरीय प्रोफेसर केँ दरभंगाक एक सम्मानित व्यक्ति काॅलर
पकड़ि अग्रेतर व्यवहार करबा पर उतरि गेल रहथिन. अस्तु.
दोसर चिंता आर, जे हमरा लगैत अछि जे जानकी नवमीक अवसर पर
'जन्मोत्सव' मनयबाक प्रचलन आरंभ अछि, संभवतः ओहि मानसिकता सँ चालित अछि. एहि
जन्मोत्सव मे सीता, भगवती रूप मे पूजित होइत छथि. एम्हर दू-एक साल सँ एहि
भावना केॅ आर पुष्ट करबाक अभियान चलल अछि. पछिला एकाध साल सँ सीता केॅ एकटा
कल्पित चित्र बजार मे आयल अछि. ओ चित्र देखिते हमर मोन एकाएक चिहुँकि उठल.
मोन पड़ल राष्ट्रीय स्वंय सेवक संघ द्वारा स्थायी रूपेॅ प्रचारित भारत
माताक चित्र ! हुनकर हाथ मे एकटा लाठी छनि आ ओहि मे तिरंगा झंडा फहराइत
देखाइत छैक. हम मनहि मन हुनकर हाथ सँ तिरंगा-लाठी हटा, धनुष थम्हा देलियनि आ
तखन सीताक प्रचलित चित्र सॅ मिलान कयलहुॅ तँँ फेर चिहुॅकि उठलहुॅ. एनमेन
ओकरे प्रतिरूप. बाद मे पता लागल जे एहि तरहक चित्रक परिकल्पक, राष्ट्रीय
स्वंय सेवक संघक समर्पित कार्यकर्ता आ मैथिलीक अंध-समर्थक छथि. हम माथ पकडि
बैस गेेेेेलहुँ. एखनो बैसल छी.
आइ जानकी महोत्सव मनाओल जा रहल अछि. हमर गाम शिवनगर(मधुबनी)
मे सेहो ई पछिला 22 मइ 1983 इसबी सॅ अनवरत रूपेॅ आयोजित भऽ रहल अछि. हमरा
स्मरण होइत अछि, ओहि समय मे भारतीय जनता पार्टी सम्पूर्ण उत्तर बिहार मे
जानकी नवमी मनयबाक अभियान चलौने छल. बहुत ताम-झाम सँ, बहुतो ठाम एकर आयोजन
भेल. हमरो गाम मे मूर्ती पूजा भेल. एखनो होइत अछि. एकर अगुआ एही मानसिकताक
लोक रहथि. हम सेहो ओहि मे सम्मिलित होइत छी. ई आयोजन दुदिना होइत अछि. ओतऽ
आब एक मंदिर बनि गेल अछि जकरा माधव मण्डप नाम देल गेल छथि. एकर उदघाटन पहिल
बेर तात्कालीन मुख्यमंत्री लालू प्रसाद कयने रहथि. हुनक मुख्यमंत्री बनलाक
बाद पहिल सार्वजनिक सभा छलनि. भाजपा नेता आ हमर ग्रामीण आब स्वर्गीय पं
ताराकांत झा , जे तहिया अपन दलक उपाध्यक्ष रहथि आ उत्तर बिहारक प्रभारी
सेहो, हुनका आमंत्रित कऽ अनने रहथि. पहिल संयोजक हुनक अनुज श्री अयोध्या
नाथ झा समाज सेवाक व्रत लऽ कऽ गाम मे रहि रहल रहथि. दुदिना समारोह मे दिन मे
पूजा आ राति भरि चलै गीत संगीतक रसधार. एखनो चलैत अछि सेहो विशुद्ध
मैथिली मे.
ओहि सँ जुडैत एक टटका धटना मोन पड़ि गेल अछि. तत्कालीन एनडीए
सरकार जानकी नवमीक अवसर पर अवकाश धोषित कयलक. तहिया, जहिया लालू जी पहिल
बेर मुख्यमंत्री भेल रहथि, तहियो हुनका संग भाजपा छल.
एहना स्थिति मे हमर चिंता आर बलबती भऽ उठैत अछि. हम सोचैत रहैत
छी जे एहि सँ मिथिला-मैथिलीक हित-चिंता कयल जाइत अछि, आ कि सूप महक भाॅटा
बना गुड़काओल जा रहल अछि ?
स्थिति बहुत नीक नै अछि .युवा मानसिकता भाषा मोह सँ बहुत दूर
भऽ गेल अछि. तथापि हम सभ आशावादी लोक , आशा करैत छी जे एखनो समय अछि, जे
मिथिला-मैथिली केॅ बन्द पौती सँ बाहर करू आ ओकरा नव हवा पानि सँ सरोकार बनाबऽ
दिऐ.
(प्रथमतः पूर्वोत्तर मैथिल, सम्पादक - शरदिंदु चौधरी; मे प्रकाशित)
●●●
विभूति आनंद मैथिलीक प्रख्यात कवि-कथाकार छथि। कथासंग्रह 'काठ' लेल साहित्य अकादेमी पुरस्कार प्राप्त। छात्र जीवनमे आंदोलन। कतिपय पत्र-पत्रिकाक संपादन। अभिनय। कथा , कविता , नाटक , उपन्यास , आलोचना , बाल कविता , लप्रेक, चरिपतिया आ अन्य-अन्य विधा मे लेखन। दर्जनो भरि सँ बेसी पुस्तकक प्रकाशन आ लम- सम ततबे अप्रकाशित सेहो। 7903228695 पर सम्पर्कक सम्भावना।


text:
नैन सँऽ नैन मिलल नशा बेजोड़ भेलै लीरिक्स नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन […]
Tag: कुँज बिहारी गीत लिरिक्स
मिथिला के मैथिल मस्त मस्त
मिथिला के मैथिल मस्त मस्त लिरिक्स मिथिला के मैथिल मस्त मस्त, मिथिला के मैथिल मस्त,मिथिला के मैथिल मस्त मस्त, मिथिला के मैथिल मस्त,मुख में शोभै यै पान पान,मुख में शोभै यै पान पान,उत्कृष्ट जकर छै खान पान,उत्कृष्ट जकर छै खान पान,मुख में शोभै यै पान पान, उत्कृष्ट जकर छै खान पान,विद्या जकरा,विद्या जकरा बैसल दलान, […]
नजरि के खोलि कऽ सुधा रस बोड़ि कऽ
नजरि के खोलि कऽ लिरिक्स नजरि के खोलि कऽ, सुधा रस बोरि कऽ,नजरि के खोलि कऽ, सुधा रस बोरि कऽ,चलै छौ तोर नैना, ई नैना नैना नैना,करै छौ ई हरान गे, मरै छौ नौजवान गे,करै छौ ई हरान गे, मरै छौ नौजवान गे,नजरि के खोलि कऽ, सुधा रस बोरि कऽ,चलै छौ तोर नैना, ई नैना […]


text:
संरक्षण स्थिति
कोनो प्रजातिक संरक्षण स्थिति ओहि सम्भावनाक द्योतक छी कि ओ प्रजाति वर्तमानमे वा निकट भविष्यमे विलोपनसँ बचल रहै । कोनो प्रजातिक संरक्षण स्थितिक आकलनक लेल बहुतेक कारकसभक ध्यानमे राखल जाएत अछि: नै मात्र की ओ प्रजातिक शेष सदस्यसभक सङ्ख्या, अपितु ओकर जनसङ्ख्यामे एक खास अवधिक दौरान समग्र वृद्धि वा कमी, प्रजनन सफलताक दर, ज्ञात जोखिम आदि।
विश्वव्यापी प्रणाली[सम्पादन करी]
सङ्कटग्रस्त प्रजातिसभक आइयुसिएन लाल सूची, एक सबसँ बेहतर विश्वव्यापी संरक्षण स्थिति सम्बन्धी सूची आर क्रमाङ्क प्रणाली छी । ई प्रणालीमे सङ्कटग्रस्त प्रजातियसभके तीन श्रेणीमे बांटल गेल अछि: गम्भीर रूपसँ विलुप्तप्राय (CR), विलुप्तप्राय (EN) आ असुरक्षित (VU)। एकरसंगे सन् १५०० सँ अखनधरि विलुप्त भ गेल आ जङ्गलमे विलुप्त भ गेल जीवसभ सूचीबद्ध अछि । कम जोखिम भेल जीवसभ सेहो श्रेणीमे विभाजित अछि । विलुप्तप्राय जीवसभ आ वनस्पतिक अन्तर्राष्ट्रिय व्यापारक अन्तर्राष्ट्रिय समझौता ई बातक सुनिश्चित करैत अछि कि जङ्गली जानवरसभ आ गाछक नमूनासभक व्यापार ई जीवसभ आ वनस्पतिसभक अस्तित्वक खतरामे नै धकेल दै।


text:
कोना कहू हम आई एतेक मजबूर किएक
प्रीतमक विछोड आई हमरा मंजूर किएक
हम तकैत रहिगेलौं नयन सं नयन मिला
छोड़ी हमरा चलिगेल प्रीतम निठुर किएक
दोष हुनक नै कोनो दोष अछि सभटा हमरे
आई बुझलौं हमरा में एतेक गुरुर किएक
ओ जान प्राण सं प्रेम करैत छलि हमरा सं
हम सदिखन रहलौं हुनका सं दूर किएक
हम परैख नहि सकलौं हुनक निश्च्छल प्रेम
आई बिछोड पीड़ा सं दिल हमर चूर किएक
आई हुनक डगर के हर मोड़ अछि अलग
हुनक जीनगी में बनब हम बबुर किएक
"प्रभात क "दिन भेल दुर्दिन प्रीतम अहाँ विनु
अहाँक सपना हम केलौं चकनाचूर किएक
वर्ण-१८
रचनाकार-प्रभात राय भट्ट


text:
पटना। 13 जनवरी। सांस लेबामे दिक्कत भेलाक बाद कैल्ह गुरुवार देर सांझ एक अस्पताल के आईसीयू मे भर्ती कराओल गेल केंद्रीय मंत्री एवं लोजपा प्रमुख रामविलास पासवान केर हालत आब स्थिर अछि। आय शुक्रवार दुपहर मुख्यमंत्री नीतीश कुमार सेहो हुनका सँ भेंट करबाक लेल पारस अस्पताल पहुंचला। हुनकर उपचार क' रहल डॉक्टर सभक अनुसार आय सांझ हुनका छुट्टी द' देल जेतैन्ह।
रामविलास पासवान के स्वास्थ्य ल'के हुनकर भाई पशुपति पारस कहला कि पासवान क' हार्ट केर कुनु दिक्कत नहि अछि। हुनका सिर्फ ठंड लागल छलैन्ह। डॉक्टर सभ हुनकर जांच केलाक बाद से हुनका ठंड से बचबाक सलाह देलन्हि अछि।
रामविलास से अस्पताल मे भेट करबाक लेल राजद सुप्रीमो लालू प्रसाद, डिप्टी सीएम तेजस्वी यादव, स्वास्थ्य मंत्री तेजप्रताप समेत पूर्व MLC विनोद सिंह आर पशुपति पारस के परिवारक काकै सदस्य सेहो पहुंचल। अपने के बता दी स्वास्थ्य केर गंभीरता क' देखैत हुनका दिल्ली ल' जेबाक बात सेहो भ' रहल अछि।


text:
चलचित्र निर्देशक
चलचित्र निर्देशक (अङ्ग्रेजी: Film Director) एक एहन व्यक्ति छी जे चलचित्र निर्माणक निर्देश आ रेखदेख करैत अछि । आम तौर पर, एक निर्देशक पटकथाक दृश्यसभकें आकार दैत अछि आ चलचित्रकें कलात्मक आ नाटकीय पहलुसभकें नियन्त्रित करैत अपन सहयोगी कलाकारसभ तथा प्राविधिक टोलीकें अपन परिकल्पना पूरा करवाक दिशामे निर्देशित करैत अछि । कलाकार दल, उत्पादन डिजाइन आ चलचित्र निर्माणक रचनात्मक पहलुसभकें चुनावमे निर्देशकक भूमिका महत्वपूर्ण रहैत अछि । युरोपेली सङ्घ कानूनक तहत, निर्देशककें लेखकक रूपमे देखल जाइत अछि ।[१][२]
चलचित्र निर्देशक कलाकारसभ आ अपन चलचित्र दलकें निर्देश दैत अछि आ एक समग्र दृष्टि बनबैत अछि जकर माध्यमसँ एक चलचित्र अन्ततः जीवन्त भऽ जाइत अछि वा सूचित भऽ जाइत अछि । निदेशकसभकें रचनात्मक दृष्टिमे मतभेदसभ उपर मध्यस्थता केनाए आ चलचित्रक तय बजेटक सीमाक भीतर रहवाक लेल सक्षम होनाए चाही । चलचित्र निर्देशक बनिक लेल कयन मार्ग अछि । किछ चलचित्र निर्देशक पहिने पटकथाकार, सिनेमाकार, चलचित्र सम्पादक या अभिनेताक रूपमे काज केनए अछि । अन्य चलचित्र निर्देशकसभ चलचित्र विद्यालयसभसँ अध्ययन केनए अछि ।
दायित्वसभ[सम्पादन करी]
विशेषतासभ[सम्पादन करी]
उल्लेखनीय निर्देशकसभ[सम्पादन करी]
सन्दर्भ सामग्रीसभ[सम्पादन करी]
- ↑ "The Average Film Director Salary Per Movie", अन्तिम पहुँच मार्च २२, २०१४।
- ↑ Google Books


text:
बिहार के राज्यपाल देवानंद कुंवर काल्हि शनि दिन मिथिला के बाढ़ि प्रभावित इलाका के दौरा करताह. अपन दौरा के क्रम मे वो दरभंगा हवाई अड्डा पर अधिकारी सभ सं बाढ़ि के हालात पर चर्चा सेहो करथिन्ह. बाढ़ि के जाएजा ल राज्यपाल जरूरी निर्देश सेहो देथिन्ह. दरभंगा के हवाई अड्डा केवटी ब्लॉक मे पड़ैत अछि आओक केवटी ब्लॉक के खिरमा के पास राष्ट्रीय राजमार्ग पर पानि बहय के कारण लोक के अनाय जनाय बंद भेल अछि. हमर गाम केवटीक सम्पर्क जिला मुख्यालय दरभंगा सं कटल अछि.
बाढ़ि के हालत पर स्थानीय स्तर पर सेहो चर्चा कएल गेल. प्रखंड मुख्यालय मे भेल एकटा बैठक मे बीडीओ साहेब के संग प्रखंड के सभ बड़का अफसर... सभ पार्टी के नेता आओर गणमान्य लोक सभ हिस्सा लेलाह. एहि बैठक मे प्रखंड के छबीसों टा पंचायत के बाढ़ि प्रभावित घोषित करय के प्रस्ताव पास कएल गेल. अधिकारी सभ के कहनाय छनि जे सरकार के तरफ सं प्रखंड के सभ किसान के बाढ़ि से नुकसान पहुंचल फसल के मुआवजा मिलतन्हि... माल-मवेशी के लेल चारा के इंतजाम कएल जाएत... आओर अनाज के व्यवस्था कएल जाएत. जिलाधिकारी के तरफ सं सेहो कहल गेलन्हि जे शुरुआत मे बाढ़ि प्रभावित सभ लोक के एक क्विंटल अनाज आओर ढ़ाई सय के करीब रुपया देल जाएत.
ओना मिथिलाक दोसर इलाका मे बाढ़ि के सेहो हाल बड़ खराब अछि. दरभंगा के संग मधुबनी... समस्तीपुर... सीतामढ़ी... कटिहार... खगड़िया... सुपौल के लोक परेशान छथिन्ह. भीतर आओर दूरदराज के इलाका के लोक सभ के पास राहत नहि पहुंचि पाबि रहल अछि. लोक सभ के पास जिनगी बचाबय के लेल संघर्ष करि रहल छथिन्ह.


text:
फेसबुक पर मैथिलानी पर गौरव आ पराते विद्यापति भवन मे बेइज्जती
समदिया
पटना । मैथिली महिला संघ क बैनर तर मंगलदिन भेल जानकी अवतरण दिवस समारोह मे पद्मश्री उषा किरण खान कए अपमानित कैल गेल। विद्यापति भवन मे भेल एहि सार्वजनिक कार्यक्रम मे चेतना समितिक पूर्व अध्यक्ष आ जदयू नेता विजय कुमार मिश्रक नेतृत्व मे मिथिलाक बेटीक जानकी नवमी दिन बहिष्कार कयल गेल। जानकारी अनुसार मिनाक्षी झा बनर्जी, जे एहि मंच संचालन कए रहल छलीह जहिना जय-जय भैरवी गानक उपरांत उषा किरण खान कें मंच पर बजाओल सभागार मे उपस्थित किछु खास लोक हॉल स बहार भए गेलाह। जाहि मे चेतना समितिक पूर्व अध्यक्ष आ विधान पार्षद विजय कुमार मिश्र, चेतना समितिक सचिव उमेश मिश्र, कथाकार अशोक, कवि आ रंग निर्देशक कुणाल, भंगिमाक अध्यक्ष कुमार गगन, मैथिली साहित्य संस्थानक भैरव लाल दास आ शिव कुमार मिश्र, अरिपनक कोषाध्यक्ष ललित कुमार झा, रवींद्र बिहारी राजू, कमलेंद्र झा, कवि गणेश झा, जयदेव मिश्र, भंगिमा सचिव आशुतोष मिश्र, रघुनाथ मुखिया आदि प्रमुख छलाह।
उल्लेखनीय अछि जे एहि ठाम बहुत दिन पहिने अजीत आजाद एहिना एकटा विरोध प्रदर्शन केने छलाह मुदा ताहि समय मे हुनका लग ओकर ठोस कारण छल। उषा किरण खानक बहिष्कारक पर एक मत नहि बनल। युवा पत्रकार रौशन कुमार मैथिल एकर विरोध केलथि अछि। ओ लिखलथि अछि जे विरोध आ बहिष्कार किया। उषा किरण खान संवादी कार्यक्रम मे शामिल नहि भेलीह। दोसर दिस विजय मिश्र सहित तमाम मैथिली जन प्रतिनिध अपने निपत्ता रहला। एकटा बात आर जे अजीत अंजुम, गीताश्री, गिरिन्द्र नाथ झाकें चेतना समिति मैथिल नहि मानैत अछि। की हिनका सबहक सेहो विरोध हेतैक कहियौ।
ओ आगू लिखलथि जे जखन अजीत आजाद संघर्ष क रहल छलाह तखन चेतना समितिक एकहुटा नेता अंदर नहि छलाह। ओहि आंदोलन में सब अपन अपन हिस्सेदारी निभा रहल छलाह। बाबा बले फौदारी किएक। ई केहन लोकतंत्र जे बिना बात सुनने आ बुझने ककरो कटघरा मे ठाढ कयल गेल आ सजा सेहो सुना देल गेल। हमरा जनैत ई मैच्योर लोकतंत्र नहि भेल। संवाद कोनो स्थिति मे हेबाक चाही। जानकी नवमी पर आई पुन: एकटा सीताक भेल अपमान।
उषाकिरण खान क बहिष्कार करनिहार मैथिली साहित्य संस्थानक भैरव लाल दास बहिष्कार करबा स करीब 22 घंटा पूर्व अपन फेसबुक वाल पर लिखैत छथि जे ‘संवादी विवाद मे एहने ‘हिट विकेट बुझा रहल अछि। आयोजक छल अखबार, सेशन फिक्स केलक अखबार, अतिथि केँ निमंत्रण (वा नहि निमंत्रण) देलक अखबार। मुदा हमरा लोकनि की सब केलौं। पहिने बहिष्कारक निर्णय। जे नहि मानलक से हमर दुश्मन। आ सोचबाक लेल समय नहि। अखबार प्रबंधन सँ के गप्प क रहल छी, केकर गप्प सुनि रहल अछि, केओ नहि। आ डिक्टेशन पर डिक्टेशन। बहिष्कार करू, करू, जल्दी करू, नहि करब त दुश्मन। हम बाडि़ देब। आहां भाषाक दुश्मन, संस्कृतिक दुश्मन, आहांक लेल पाई महत्वपूर्ण, भाषा नहि। गारि-सराप, घोंघौज, डोमघौंज। नीक नहि लागल। एकदम नहि। पोती सिखाबए बूढ़दादी के। साहित्य मे तालिबानी फरमान। गारि पढ़बा लेल समय चाही। जँ आंहॉंक आग्रह नहि मानय, तखन ने गारि। दबावक राजनीति। जिनका सँ भाषा गर्व करैत अछि, हुनका लेल अपशब्द। भामती आ सीताकेँ विवादमे आनब। ई कोन संस्कृति भेल। विरोध त अखबारक हेबाक चाही। दॉंत त हुनकर उखाड़क चाही जिनका दॉंत मे दर्द छन्हि। ओ अपन लोक छथि, खॉंटी। जखन अपन टी.आर.पी. बढ़ेबाक होए त सम्मान, आदर, फोटो सेशन आ छोट-छीन बात पर मचान सँ लात मारि नीचा ओंघरा देब। साहित्यक आदर जतेक जरूरी ओतहि जरूरी अपन पुरुखाक आदर। देवता आ पितर, दूनू आदरणीय, पूजनीय। इएह हमर संस्कृति। एतेक अविश्वास किएक। जे अपना भाषाक समृद्धिक लेल अपन जिनगी लगाओल, ओ एहन छोट-छीन बात पर किएक खराब निर्णय लेत। कहीं एहि विवादक जडि़ मुम्बईक फिल्मी जगतक मंच पर बैसल फोटो त नहि। कहीं दिल्लीक ‘मुक्तांगण त नहि। तहिया त दू टा मैथिलानी पर गौरव भ रहल छल आ पराते बेइज्जती। साहित्य आ संस्कृति मे रचबाक-बसबाक लेल धैर्य चाही। कोनो साहित्यकार गलती क सकैत अछि, कोनो मत सँ विमति हेबाक संभावना भ सकैत अछि, मुदा ई ‘डेमोक्रेटिक संरचना मे होए त सोना मे सुगंध। साहित्य आ संस्कृतिक रक्षाक लेल एकजुटता सेहो आवश्यक, मुदा एहि पर विमर्श होए त कोन क्षति। ई ‘डिक्टेशन आ ‘तालिबानी संस्कृति सँ जतेक दूर रही, ततेक नीक। केओ पैघ संगठनकत्र्ता बनि सकैत छथि, केओ पैघ क्रांतिकारी आ पैघ नेता सेहो। मुदा सबहक अपन विशेषता छैक। तुलसी पात जेहने छोट तेहने पैघ, दुनू पवित्र।


text:
बिहार के लोक नीतीश जीके बड़ उम्मीद के संग फेर सं कुर्सी पर बैसलखिन्ह. बिहार के लोक मे विकास के लsक एकटा नवका उम्मीद जागल अछि. लोक बिहार के चौतरफा विकास चाहय छथिन्ह. ओ आब कोनो हाल मे राज्य के पाछां जाएत स्वीकार नहि करथिन्ह. बिहार के पाछां ल जाए के परिणाम लालू-राबड़ी जीके दिखा रहल छनि.
अगर नीतीश जी चाहय छथिन्ह जे हुनकरो हाल लालू-राबड़ी आओर पासवान जी जकां नहि होए. त हुनका मजबूरिओं मे बिहारक विकास लेल काज करहे परतन्हि. लोक आब पिछड़ल बिहार के तमगा स्वीकार नहि करत. बिहार आओर बिहार सं बाहर रहल वाला बिहारी मे आब एकटा नवका स्वभिमान जागल अछि.
एहन मे नीतीश जीके अपन दू-चारि टा...दस टा बाहुबली विधायक के भाव देनाय छोड़ि आम लोक के हित पर ध्यान देबाक चाही. केना आम लोक के सड़क के संग बिजली के सुविधा मिलय... केना स्कूल मकान बनत... केना टीचर पढाबय लेल मौजूद रहथिन्ह. केना पुलिस बल के आधुनिक बनाएल जाए. केना फेर सं चीनी मिल के जीआएल जाए एहि पर ध्यान होबाक चाही.
लोक नीतीश जी पर टकटकी लगौने छथिन्ह. लोक के उम्मीद छनि जे बिहार मे जतय उद्योग धंधा के बेसि संभावना नहि अछि ओतेय बिहार के शिक्षा हब के रूप मे विकसित कएल जाए. एहि ठाम फूडप्रोसेसिंग के बढ़ावा देल जाए. मिथिला क्षेत्र मे आम... लीची... मखान... माछ के बड़का केंद्र के रूप मे विकसित कएल जाउ.
मधुबनी पेंटिंग... केरा उद्योग... अचार उद्योग...बांस उद्योग...आईटी-सॉफ्टवेयर के बढावा देल जाउ. समस्तीपुर...भागलपुर...बरौनी...सहरसा...पूर्णिया के सब्जी...मसाला पैदावार के बढ़ावा द कृषि क्षेत्र मे नवका मुकाम बनाउल जाए. समस्तीपुर के तम्बाकू सं नीक कमाई भ सकैत अछि. बस एकरा बढावा देबय के जरूरत अछि.
आओर नीतीश जी अपन बाहुबली विधायक सभ के शिक्षा क्षेत्र मे हाथ अजमाबय के सलाह द सकय छथिन्ह. जतेक बाहुबली नेता छनि हुनका सभ के मॉल बनाबय... उच्च शिक्षा संस्थान खोलय... आईटी संस्थान खोलय... फिल्म सिटी बनाबय के कहि सकय छथिन्ह. चूंकि ओ बाहुबली होएतन्हि ताही लेल हुनकर काज बिना रोक- टोक के पूरा भ जएतन्हि.
संगहि- संग बाहुबली के जगह नीक काज करय के तमगा सेहो मिल जएतन्हि आओर साउथ के बेंगलुरु... चैन्नई.. हैदराबाद जकां विद्यार्थी सभ एहि ठाम सेहो मेडिकल... इंजीनियरिंग... एमबीए के पढ़ाई करय लेल अएताह. राजस्थान के कोटा जकां सेहो कोनो शहर के विकसित कएल जा सकैत अछि.
नीतीश जीके एहि पर गंभीरता सं विचार करबाक चाही. नहि त काठक कढाई एके बेर आगि पर चढैत अछि. लोक आब विकास स कम किछिओ पर तैयार नहि होएत.


text:
कथा ::
वाइपर
नारायणजी ■
बरामदाक छज्जा पर राखल वाइपर उतारबा मे जखन सुजान साह केँ असुविधा बुझाएल रहनि, तखन ओ कूदि क' वाइपर उतारबाक जे चेष्टा कयने रहथि, से धमक सुनि पत्नी ई कहैत किचेन सँ बहराएलि रहथि जे स्टूल पर चढ़ि आराम सँ वाइपर उतारी, एहि उमेर मे अपन टांग तोड़ि लेब कोन बुधियारी?वाइपर बिसन के राखल अछि, बिसन एहिना रखैत छल।
बिसन नौकर छल, जे पछिला डेढ़ साल सँ सुजान साहक घर मे रहि रहल छल। लगभग चौदह सालक बिसन बिहारक ओहि जिलाक छल जाहि जिलाक सम्बन्ध मे सुजान साहक संग आफिस मे काज कयनिहार सिंहजीक कहब छलनि जे जगह त ओ छोट अछि, मुदा, ओहि छोटछीन जगहक कतेको आईएएस आ आईपीएस सरकारक नीक-नीक पदसभ पर कार्यरत अछि। सिंहजीक इहो कहब छलनि जे मिथिला पेंटिंग्स लेल प्रसिद्ध ओहि जिलाक पेंटिंग आब अनेक जीवनोपयोगी वस्तुसभ पर बनि आ हस्तनिर्मित आर कतेको कलाकृति सभ संसारक बाजार मे अपन आकर्षणक बल पर पताका फहरौने अछि। से, ओहन जगहक रहनिहार आ सुजान साहक घर मे काज कयनिहार बिसन चलि गेल।
बिसन परसू चलि गेल। कोरोना संकट की आएल, शहर मे महामारी आबि गेल। शहर धीरे-धीरे खाली होबय लागल। टीवी आ अखबार कहय लागल जे शहरक अनेक लोक विदेश सभ सँ आएल कोरोनाग्रस्त लोकक सम्पर्क मे अएला सँ कोरोनाग्रस्त भ' रहल अछि, आ मर' सेहो लागल अछि। हास्पिटल मे रोगीक लेल जगह नहि भेटि रहल अछि। आ कतेको एहन मालिक त घर मे काज करय अबैत ओहन नौकर सँ काज लेब सेहो बंद क' देलनि अछि जे बाहर सँ आबि घर मे काज करैत अछि।
सुजान साह लाख बुझयबाक चेष्टा कयने रहथि बिसन केँ अपन घर नहि जयबाक लेल, जे एतहि ओ सुरक्षित रहि सकैत अछि। अस्पताल-दवाइ अछि एत'। देहात मे की अछि? एत' कोनो अस्पताल मे इलाज करा' देबाक ओ सामर्थ्य रखैत छथि।मुदा, बिसन नहि मानने रहय।
सुजान साहक ई कहला पर जे एखन बस नहि चलैत अछि, ट्रेन नहि चलैत अछि, ओ जयबे करत त कोना जायत? मुदा, बिसन एकेठाम जिद्द ठानि देने रहय जे ओ अपन घर जायत।जयबाक लेल नहि कोनो सवारी भेटतैक त पयरेँ चलि जायत, आब ओ किन्नहुँ नहि रहत।
बिसनक कहब भेल रहैक जे मालिक, घर सँ जखन चलल रही, त घर नहि मोन रहल, एहि अनभुआर शहर केँ मोन पाड़ैत आएल रही। अपन घर अनभुआर नहि होइत अछि मालिक! विपति मेे घर मोन पड़ैत अछि। फिरैतकाल सगर बाट अपन ओहि घर केँ मोन पाड़ैत जाएब जत' जनमि नमहर भेल छी।
सुजान साह अपन बरामदा पर सँ रेल लाइन पर लोकक धर्रोहि केँ देखैत रहलाह जे अपन-अपन गाम जाए रहल छल।गाम सँ अबैत एना नहि देखाएल रहनि कहियो, झुंड मे, जेना जाइत देखाए रहल छनि लोकसभ। आगमन नहि पलायन देखाइत अछि लोक केँ, आ ओ स्थान जत' कोनो वस्तु रहैत अछि। आ हटि गेने ओ रिक्ति मोन रहैत अछि सर्वथा जत' अपन ऊष्माक संग ओ वस्तु रहैत छल, जाहि पर अपेक्षित ध्यान नहि देल होइत छल, सुजान साह सोचने रहथि।
सुजान साह झुंड मे लोकसभ केँ जाइत देखैत इहो सोचने रहथि जे एहिना कोनो झुंड मे सन्हिआएल जाइत हैत बिसन।हुनकर अन्तरात्मा तत्काल किलोल क: उठल रहनि, 'बिसन फिरि आ '। बिसन नहि आओत। सुजान साह भावुक भ' गेल रहथि।
सुजान साह कोनो तेहन साहित्यिक लोक नहियो रहैत थोड़ेक साहित्यिक पुस्तकसभ पढ़ने अवश्य छथि। हुनका मोन पड़ल रहनि कहियोक पढ़ल नसीरुद्दीनक एकटा खिस्सा। एकदिन नसरुद्दीन सड़क पर जाइत रहथि। हुनका हाथ मे एकटा खाली झोड़ा रहनि। ओ झोड़ाक संग अपन दुनू हाथ आकाश दिस उठाय बाजथि जे अल्लाह, एहि खाली झोड़ा मे किछु द' दैह! तखनहि क्यो पाछू सँ आएल आ हुनका हाथ सँ ओ खाली झोड़ा झपटि पड़ाय गेल। नसरुद्दीन साह आब ओहि पड़ाएल जाइत झोड़ा झपटिनिहारक पाछू दौड़ैत हकमैत बाजल करथि जे अल्लाह हमर ओ खाली झोड़ा दिआए दैह!
सुजान साह केँ बिसन मोन पड़ैत रहलनि जे ओ आओत ?आब ओ नहि आओत।
सुजान साहक कैम्पसक भीतर ,खाली गैरेज मे बिसन रहैत छल। ओकरा लग सामाने की छल? एकटा आम बिहारी नौकर जकाँ एकटा बिछौनाक चद्दरि, तकिया, एक जोड़ हवाइ चप्पल, आ देह मे पहिरने रहबाक अतिरिक्त एकटा शर्ट-बनियान। अपन देश जयबाककाल ओ ओकरा एकटा फाटल बैग देने रहथि, जाहि मे ओ अपन सभ सामान समेटि माथ पर लेने रहय आ चलि गेल रहय। मुदा, जयबा सँ पहिने ओ हुनका आ हुनकर पत्नी केँ पयर छूबि प्रणाम अवश्य कयने रहय। से, शहरक लोक जेना ठेहुन छूबि प्रणाम करैत अछि, तेना नहि, खूब झुकि क ' , आ तखन अपन संकल्पित आँखिएँ गेट सँ बहराय गेल रहय।
सुजान साह पत्नीक संग ठाढ़े रहि गेल रहथि, तकैत। हुनका लेल हुनकर अपन कैम्पसक भीतरक चिकूक गाछक ठाढ़ि पर बैसल एकटा छोटकी चिड़ै , हवाक झोंकी पाबि उड़ि गेल रहय।आ ठाढ़िक फुनगी डोलि उठल रहय। से एखन धरि डोलैत देखाइत रहय। फेर ओ चिड़ै आओत ? नसीरुद्दीन केँ खाली झोड़ा भेटलनि? आओत ओ चिड़ै फेर जे देखाएल छल कने पहिने धरि?
बिसन मामूली पढ़ल-लिखल छल। आ से एतेक, जे कहुना अपन दस्तखत करब जनैत छल, जकरा सभ्य समाज मे साक्षर कहल जाइत अछि।
बिसन सँ सुजान साह केँ अपना कोनो तेहन गप नहि होइत छलनि सिवाय कोनो काज करबाक आदेश देब छोड़ि। गप बिसन केँ हुनक पत्नी सँ होइत छल। स्वाभाविक छल जे ओ स्वयं भरि दिन घर सँ बाहर रहि आफिस मे जे बितबैत रहथि।बिसन हुनकर पत्नीक लग अपन सुख-दुखक चर्च कयल करैत छल। जेना, ओ बिहारक ओहि जातिक लोक नहि छी, जाहि जातिक कहियो मुख्यमंत्री भेल रहथि आ चारा घोटाला मे फँसि एखन जेल मे बंद छथि। ओ ओहि जातिक थिक, जाहि जातिक एखन मुख्यमंत्री छथि। मुदा, से छथि केवल भोटकालक लेल।भोट लेल हुनकर दादा केँ किछु रुपैया भेटि जाइत छनि आ दादा जातिक गुमान पर भोट दिन सपरिवार जाए भोट द' अबैत छथि।तकराबाद केओ तकनिहार नहि। भाइजी आइए पास रहय, मास्टरी बहाली जे भेल रहैक, से मुख्यमंत्रीक जातिक रहय तेँ बहाली भ' जयतैक, मुदा, रुपैया लगबाक रेट मे कनियो ढील नहि भेटलैक। दादा केँ रुपैया नहि रहनि। मुखिया कहलकैक जे अपने कोन बिनु रुपैयाक भोट देलियैक? आ भाइजी केँ नोकरी नहि भेलनि। भाइजी एखन गोवा मे सिक्योरिटी गार्डक काज करैत अछि।
बिसन जहिया आएल छल, ओहिदिन मे सुजान साह लग अपन मोटरगाड़ी रहनि। गाड़ी रहनि त ड्राइवर सेहो रखने रहथि।बेटा-बेटी सभ स्कूल मे पढ़ैत जाइत रहनि। बेटी बियाहक बाद अपन पति संग सासुर मे रहय लगलीह।आ दुनू बेटा मे एकटा न्यूजर्सी आ एकटा कैलिफोर्निया मे छथि। बेटा दुनूक कहब भेल रहनि जे हुनकर पड़ोसक सिंह साहब गाड़ी हटाए देलनि, ड्राइवर हटि गेल। आब त फोन करू आ पाँच मिनट मे ओला आ उबरक गाड़ी गेट पर हाजिर होइत अछि। से, सुजान साह सेहो गाड़ी हटाए देने रहथि।
मुदा, बिसन जहिया नबेनब आएल छल, ओहिदिन मे सुजान साह केँ गाड़ी रहनि आ अपन कैम्पसक फाटक पर गेटमैन सेहो रहनि, जे गेटक भीतर प्रत्येक अएनिहार-गेनिहारक प्रति जतबैक सतर्क रहैत छल, ओतबैक तत्परता सँ गेटमैन हुनकर गाड़ीक, गेट लग अबितहि फाटक सेहो खोलैत छल आ गाड़ीक कैम्पस मे अएलापर फाटक बंद करैत छल। से, बिसनक अएला सँ सुजान साह आब बिसन सँ कराबय लागल छलाह आ गेटमैनक छुट्टी क' देने रहथि। एतेक भेल रहनि जे गेटमैनक रहैत गाड़ी सँ अबितहि गेटमैन फाटक खोलैत छल, आ आब गाड़ी सँ अएला पर बंद फाटक केँ खोलबाक लेल ड्राइवर केँ हार्न बजाबय पड़ैत छलैक, से ताधरि, हार्न सुनि बिसन बरामदाक ग्रिल खोलि अबैत देखाए नहि जाइत छल। से, ओहिदन आफिस मे एकटा पार्टी भेल रहैक। खयबा-पिबाक एकटा नमहर दौड़ चलल रहैक।सुजान साह अपन गाड़ी सँ बेस रतिगर केँ डेरा पर आएल रहथि।फाटक बंद रहनि, आने दिनुका जकाँ। ड्राइवर गाड़ीक हार्न पर हार्न बजेने चलि जाइत रहय, मुदा बिसनक कोनो पते नहि। बिसन गेट फोलबाक लेल आएल त रहय, मुदा किछु देरी सँ आएल रहय। कने देरी सँ फाटक खूजल रहय। गाड़ी कैम्पस मे ढुकितहि, गाड़ी सँ उतरि सुजान साह आन दिनुका जकाँ गाड़ी सँ तत्काल अपन लैपटॉप नहि ल' गेटक खूजल फाटक लगबैत बिसन केँ पकड़ि मुक्का आ लात सँ मार' लागल रहथि। ई बुझि जे बिसन गेटक फाटक खोलबाक लेल एतेक देरी सँ किएक आएल? बिसन केँ मारैत देखि ड्राइवर ई बुझि जे सुजान साह अर्थात् मालिक एखन हैंगओवर मे छथि, बिसन केँ आर बेसी मारि सँ बचौने रहय। मुदा,ड्राइवर ई देखि चकित भेल रहय जे मारि खाइत बिसन चिचिआएल नहि रहय। प्रतिरोधक त कोनो बाते नहि, मारि खाइत बिसन अपन दुनू हाथ ऊपर दिस उठौने सेहो नहि रहय जाहि सँ मालिक अर्थात् सुजान साह केँ नहि बेसी त कनियो चोट लगितनि। माथ पर मुक्का सँ मारल जयबाकाल अपन दुनू हाथ सँ बिसन अपन माथ केँ झाँपि लेल करय। प्रात भेने सुजान साह केँ चाय देबाक लेल जखन बिसन गेल रहय त सुजान साह तखन गौर सँ ओकरा देखने रहथि। हुनकर रातुक मारि सँ बिसनक ठोर फूटि गेल रहैक, जे तखनहुँ फूलल छलैक।मुदा, बिसन कोनो शिकायति नहि कयने रहय। ओ अपन मालकिन लग सेहो कोनो शिकायति नहि कयने रहय। मटन कीनि अनबाक लेल पाइ लैत सुजान साहक स्नेहपूर्वक कहला पर एतबैक बाजल रहय जे मालिक, पहिने जतय रही, ओ मालिक अपनहि सँ मटन कीनि आनथि, मुदा, ओहि मटनक महक बड़ खराब रहैत छलैक।
बिसन केँ अबितहि सुजान साह गेटमैन केँ हटाय देने रहथि, गाड़ी आ ड्राइवर केँ हटाय देने रहथि, से सभ कोनो तेहन बात नहियो होइत ओ पोछा लगबयबाली दाइ केँ सेहो हटाए देने रहथि जे बर्तन सेहो माँजल करनि। आ खेनाइ बनाएब सहित से सभटा काज बिसन सँ कराबय लागल रहथि। से, एतेक रास काज एकसरे बिसन सँ करयबाक लेल बिसनक बिनु कोनो अतिरिक्त मांगक अपनहि अपन मानवता केँ ध्यान मे राखि आ ई सोचि जे बारह सय किलोमीटर दूर सँ बिसन पाइये कमयबाक लेल आएल अछि, ओ बिसनक विविध सेवा आ श्रम केँ देखैत ओकर दरमाहा मे बढ़ोतरी क' देने रहथि। आ बिसन सभ काज करैत मगन रहय लागल रहय।
बिसन एकदिन वाइपर सँ फर्श पर पोछा लगबैत कहने रहय जे मालिक, सीटी सेंटर मे एकटा नया तरहक वाइपर अएलैक अछि। छैक त एहने, मुदा ओहि वाइपर केँ नमती मे छोट आ पैघ कयल जाय सकैत अछि। संगहि ओहि वाइपर मे एकटा आर खासियत छैक जे पोछा लगबैत कालक फर्श परहक पानि वाइपरक डंटाक छोर पर लागल स्पंज सोखि लैत छैक। आ डंटा मे लागल एकटा हूक केँ ऊपर माथे कयला सँ सोखल सभटा पानि कोनो बाल्टी मे उगीलि दैत छैक। आ फर्श जल्दी सुखाय जाइत छैक। बाल्टीक पानि आराम सँ फुलबारी मे उझीलि आबि सकैत छी। वाइपर ओना महग छैक, लेकिन बढ़िया छैक। आ एकटा रवि केँ सुजान साह खान मार्केट सँ ई वाइपर खरीद अनने रहथि, जे वास्तव मे बढ़िया छल। आ जकरा बिसन एतेक हिफाजति सँ राखल करैत छल।
बिसन असल मे मानैत छल जे ओहन वस्तुसभ, जाहिसभ सँ घरक कामकाज कयल जाइत अछि, घरक निमूँह सदस्य थिक ,जे सभ कतबो दुर्गंजन सहि कोनो शिकायति नहि करैत अछि।बिसन इहो बजैत छल जे एहन वस्तुसभ केँ खरीदी अमीर जकाँ आ राखी गरीब जकाँ ओरिआए क' , जे बेसी दिन धरि संग दैत रहय। बिसनक इहो कहब छलैक जे खाली बाल्टी, झाड़ू सन वस्तुसभ केँ काज कयलाक बाद एहन जगह पर नहि रखबाक चाही जे घर सँ कतहु जयबाकाल नजरि पड़ि जाय। तेँ बिसन वाइपर केँ काज कयलाक बाद सुरक्षित जगह पर, नजरि सँ दूर एना' राखल करैत छल।
बिसन एखन कतय हैत? पयरेँ अपन देश जाइत हैत, जयबाक साधन कोन?, सुजान साह सोचैत रहथि। आ चिन्ता मे डूबल ओ ओहि वाइपर केँ हाथ सँ पकड़ि फर्श पर पानि टघराए पोछा लगेबाक लेल ठाढ़ भेल रहथि, जे सात फीट ऊपर छज्जा सँ एखन उतारने रहथि। मुदा, वाइपर छुबितहि अपना मे अत्यन्त निर्बलताक अनुभव करैत सोफा पर धम्म सँ बैसि गेल रहथि।
वाइपर ओतहि छल, देबाल सँ अड़काए क' राखल, अपन समस्त उत्सुकताक संग। सुजान साह मे वाइपर छूबाक सामर्थ्य मुदा मरि गेल रहनि।
___________________
नारायणजी मैथिलीक सुप्रतिष्ठित कवि-कथाकार छथि। 'हम घर घुरि रहल छी', 'अंगना एकटा आग्रह थिक', 'धरती पर देखू', 'जल— धरतीक अनुराग मे बसैत अछि' शीर्षक सँ हिनक चारि गोट काव्य-संकलन आ 'चित्र' शीर्षक सँ एकगोट कथा-संकलन दृश्य मे छनि। एकर अतिरिक्त विभिन्न पत्र-पत्रिका मे रचनासभ प्रकाशित-प्रशंसित-अनूदित। 'ई-मिथिला' पर हिनक पूर्व-प्रकाशित कार्य सभक लेल एतय देखी : चौमुख दीप | आकाशलीना | एकसरि नहि छी ।
वाइपर Reviewed by e-Mithila on जून 25, 2020 Rating:
सदस्यता लें टिप्पणियाँ भेजें ( Atom )


text:
साहित्य अकादमी पुरस्कार सऽ सम्मानित मैथिलीक सिद्धहस्त कवि उदय चन्द्र झा विनोदक अध्यक्षतामे आयोजित एहि कार्यक्रममे उपस्थित कवि लोकनि एक सऽ बढ़ि कऽ एक साहित्यिक प्रस्तुति दऽ उपस्थित श्रोता समूहके मंत्रमुग्ध करबामे सफल रहलाह। अपन अध्यक्षीय भाषणमे श्री विनोद कहलनि जे सुदूर ग्रामीण परिवेशमे एहि तरहक साहित्यिक आयोजन सऽ मैथिली साहित्यके पुनर्जीवित होमएमे बल भेटत। संगहि नवतूरके सेहो साहित्यक प्रति लगाव बढ़त।
जे मैथिली साहित्यक लेल कोनो संजीवनी सऽ कम नै अछि। ओ कार्यक्रममे अपन अमरजीवी रचना "परिचय" आओर "बूढ़ा"क पाठ कऽ जन-जनके विह्वल कऽ देने छलाह. कार्यक्रममे "मनतोरिया" शीर्षकक कविता प्रस्तुत कऽ कवियित्री डॉ. रानी झा जतए एक दिस नारी केर वर्तमान स्थितिक सटीक चित्रण करएमे सफल रहलि तऽ ओतहि कवि दिलीप कुमार झा "नवकी" शीर्षकक कविता केर माध्यमे नारीक महत्ता पर प्रकाश दएमे पूर्ण सफल रहलाह।
युवा कवि प्रजापति ठाकुरक स्वरचित संस्कृत श्लोक वाचन सऽ प्रारंभ भेल एहि बैसारमे हास्य कवि अर्जून कविराज अपन हास्य कविताक प्रस्तुति दऽ उपस्थित लोकके लोट-पोट करैत रहलाह तऽ ओतहि कवि प्रीतम कुमार निषादक रचना आमजनके मनन करबा पर बाध्य कएने छल. एहि सऽ पृथक विशिष्ट गजलकार आनन्द मोहन झा अपन रचनाक माध्यम सऽ पड़ोसी राष्ट्र पाकिस्तानके चेतौनी दऽ लोकमे देशप्रेम जागृत करबाक सफल प्रयास कएने छलाह।
एहि कार्यक्रमक संयोजक ओ मैथिलीक युवा कवि मैथिल प्रशांत नारी आओर देशक वर्तमान स्थिति पर चिंता करैत गजल प्रस्तुत कएलनि तऽ ओतहि अक्षय आनन्द सन्नी बाल कविता प्रस्तुत कऽ उपस्थित नेना भूटकामे मैथिली प्रेम जगएबाक यत्न कएने छलाह. एकर अतिरिक्त दयाशंकर मिथिलांचली, सुुभाष सिनेही आओर वशिष्ट झा समय सान्दर्भिक रचनाक प्रस्तुति दऽ दर्शकके थपड़ी बजाबए पर मजबूर कएने छलाह।
एहि सऽ पूर्व आगत कवि लोकनिके दूर्गा पूजा समिति के अध्यक्ष गुलाब मिश्रा, महासचिव रामसागर यादव, ग्रामीण कालीकान्त झा, अरूण मिश्रा, रामेश्वर मिश्रा, रमाकांत झा आदिके द्वारा पाग पहिरा सम्मानित कएल गेल छल. मंच संचालन चर्चित साहित्यकार अजीत आजाद कएने छलाह तऽ धन्यवाद ज्ञापन अरूण मिश्रा द्वारा कएल गेल छल।


text:
नई दिल्ली : केन्द्र सरकार रक्सौल मे हवाई अड्डा बनेबा लेल तैयार भ गेल, मुदा मुजफ्फरपुर मे हवाई अड्डा बनेबाक संभावना खत्म भ गेल । केन्द्रीय नागरिक उड्डयन मंत्री अजित सिंह राज्यसभा मे प्रश्नकाल क दौरान पूरक प्रश्न क उत्तर दैत कहला जे मुजफ्फरपुर लेल सर्वेक्षण कराउल गेल छल, मुदा वायु अड्डा प्राधिकरण अपन रिपोर्ट मे एकर संभावना कए खारिज क देलक अछि। मुदा ओहि इलाका मे जे नव एयरपोर्ट बनेबाक सूची अछि ताहि मे रक्सौल शामिल अछि । केन्द्रीय नागरिक उड्डयन मंत्री कहला जे बिहार मे 28टा रनवे अछि जाहि मे स मात्र तीनटा यातायात स सक्रिय अछि। ज्ञात हुए जे मुजफ्फरपुर आ रक्सौल एकहि प्रमंडल मे अछि जखन कि मुजफ्फरपुर स मात्र 60 किमी दूर दरभंगा अछि ताहि ठाम बिहार क सबस पैघ रनवे अछि ।
पटना एयरपोर्ट क संबंध मे मंत्री कहला जे ओ बिहटा लग अंतरराष्ट्रीय हवाई अड्डा बनेबा लेल तैयार छथि, मुदा राज्य सरकार एकरा लेल जमीन उपलब्ध नहि करा रहल अछि। ओ कहला जे पटना हवाई अड्डा क आब विस्तार नहि कैल जा सकैत अछिमुदा बिहटा लग एकटा अंतरराष्ट्रीय हवाई अड्डा बनाउल जा सकैत अछि आ एहि लेल केंद्र सरकार तैयार अछि मुदा राज्य सरकार एहि पर गंभीर नहि अछि आ एहि संबंध मे एखन धरि कोनो प्रस्ताव नहि पठेलक अछि। ओ साफ कहलाह जे रक्षा विभाग लग कनि जमीन अछि, मुदा ओहि स हवाई अड्डा नहि बनत। एहि लेल जा धरि राज्य सरकार जमीन नहि देत ता धरि बिहटा मे हवाई अड्डा नहि बनत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
कल्पना वात्स्यायन
नई दिल्ली। राष्ट्रपति प्रतिभा देवी पाटिल 13 जुलाई कए मधुबनी मे बनि रहल भवनाथ वेदमती चौधरी कालेज आफ एजुकेशन क आधारशिला रखतीह। एहि गपक जानकारी दैत एसके चैधरी एजुकेशन ट्रष्ट आ शंकरा ग्रुप आफ एजुकेशनक चेयरमैन संत कुमार चैधरी कहलथि अछि जे मिथिला मे प्रशिक्षित शिक्षकक अभाव कए देखैत मधुबनी में खोलल जा रहल भवनाथ वेदमती चौधरी कालेज आफ एजुकेशनक आधारशिला महामहिम राष्ट्रपति दिल्ली स बटन दबा कए रखतीह। शंकरा ग्रुप आफ एजुकेशनक चेयरमैन कहला जे बिहार मे बीएड शिक्षक लेल कालेजक अभाव कए देखैत भवनाथ वेदमती चैधरी बीएड कालेज कए एहि सत्र स शुरू करबाक लेल तेज गति स काज कैल जा रहल अछि । श्री चौधरी कहला जे एहि लेल राष्ट्रपति भवन में विशेष समारोह आयोजित कैल जाएत। ई पहिल अवसर अछि जखन मिथिला ओ बिहारक कोनो संस्थानक लेल राष्ट्रपति भवन मे समारोह आयोजित कैल जाएत। ओ कहला जे एहि अवसर पर महामहिम एसके चैधरी एजुकेशन ट्रष्ट द्वारा मधुबनी क बसैठ चानपुरा मे संचालित कृषि विज्ञान केन्द्र आ किसान प्रशिक्षण केन्द्रक नव प्रशासनिक भवनक सेहो उद्घाटन करतीह। चौधरी ईहो कहलथि जे एहि अवसर पर राष्ट्रपति किसान प्रशिक्षण केन्द्र मे मिथिलाक जानल मानल समाजसेवी स्वर्गीय भवनाथ चैधरीक प्रतिमाक अनावरण सेहो करतीह। श्रीमती पाटिल ट्रष्ट द्वारा प्रकाशित पत्रिका किसान इंटरनेशनलक विशेषांक लोकार्पण सेहो कैल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
राजकमलक अन्यान्य कृतिक विश्लेषणAuthor(s):
डाॅ॰ रौशन कुमार यादवAbstract:
मैथिली साहित्यक सरोवरमे राजकमल चैधरीक नाम प्रायः सभ विधामे कमल फूल जकाँ मुसुकाइत देखल जाइत अछि। एहिमे कोनो संदेह नहि जे राजकमक सभ रचना मैथिली साहित्यके ँएकटा नव बाट देखौलक अछि, साहित्य मध्य पसरल जड़तापर प्रहार करब हिनक रचनाक मुख्य उद्देश्य रहल अछि। हिनकएक-एकटा कथा, उपन्यास वा कविता मैथिली साहित्यमे मणि सदृश अछि। हिनक संकलित रचनाके ँ छोड़ि बहुत रास रचना विभिन्न पत्र-पत्रिकामे छिड़िआयल अछि। एहिमे किछु निबंध तऽ किछु आलोचना,एकांकी, प्रहसन, कविता आदि अछि।एतय हिनक अन्यान्य कृति सभमे हफीम (प्रहसन), महाकवि विद्यापति (एकांकी), अन्हार घर साँपे-साँप (निबन्ध), कथा समाप्तिक विघटन आ समस्या (समीक्षात्मक निबन्ध), हमरा लोकनिक युग आ आधुनिक मैथिली कविता (समीक्षात्मक निबन्ध), परिचय (कविता), मुक्ति प्रसंग (अनूदित कविता) आदि विवेच्य विषयक रूपमे प्रस्तुत अछि।Pages: 137-139 | Views: 601 | Downloads: 265Download Full Article: Click Here
How to cite this article:
डाॅ॰ रौशन कुमार यादव. राजकमलक अन्यान्य कृतिक विश्लेषण. Int J Adv Acad Stud 2020;2(1):137-139.


text:
Ramashray Jha Ramrang
रामाश्रय झा“रामरग”(१९२८-२००९ )
विद्वान,वागयकार,शिक्षक आऽ मंच सम्पादक
भारतीय शास्त्रीय संगीतक समर्पित आऽ विलक्षण ओऽ विख्यात संगीतज्ञ पं रामाश्रय झा ’रामरंग’केर जन्म 11 अगस्त 1928 ई. तदनुसार भाद्र कृष्णपक्ष एकादशी तिथिकेँ मधुबनी जिलान्तर्गत खजुरा नामक गाममे भेलन्हि। हिनकर पिताक नाम पं सुखदेव झा आऽ काकाक नाम पं मधुसदन झाछन्हि। रामाश्रयजीक संगीत शिक्षा हिनका दुनू गोटेसँ हारमोनियम आऽ गायनक रूपमे मात्र 5 वर्षक आयुमे शुरू भए गेलन्हि। तकरा बाद श्री अवध पाठकजीसँ गायनक शिक्षा भेटलन्हि।
15वर्ष धरि बनारसक एकटा प्रसिद्ध नाटक कम्पनीमे रामाश्रय झाजी कम्पोजरक रूपमे कार्य कएलन्हि। पं भोलानाथ भट्ट जी सँ25 वर्ष धरि ध्रुवपद, धमार, खयाल,ठुमरी, दादरा,टप्पा शैली सभक विधिवत शिक्षा लेलन्हि।
पं भट्ट जीक अतिरिक्त्त रामाश्रय झा जी पंoबी.एन. ठकार (प्रयाग), उस्ताद हबीब खाँ (किराना), पं बी.एस. पाठक (प्रयाग) सँ सेहो संगीतक शिक्षा प्राप्त कएलन्हि।
पं झा 1954सँ प्रयागमे स्थाई रूपसँ रहि रहल छथि।1955 ई.मे हिनकर नियुक्त्ति लूकरगंज संगीत विद्यालयमे संगीत अध्यापक रूपमे भेलन्हि। 1960 ई. मे हिनकर नियुक्त्ति प्रयाग संगीत समितिमे भेलन्हि, जतए 1970 धरि प्रभाकर आऽ संगीत प्रवीण कक्षाक शिक्षक रहलाह। 1970 मे इलाहाबाद विश्वविद्यालयक संगीत विभागाध्यक्ष श्री प्रो. उदयशंकर कोचकजी पंझाक संगीत क्षेत्रक सेवासँ प्रभावित भए विश्वविद्यालयमे हिनकर नियुक्त्ति कएलन्हि। पं0 झा उत्कृष्ट शिक्षक, गायक आऽ आकाशवाणीक प्रथम श्रेणीक कलाकार छथि।
पं झा संगीत शास्त्र केर श्रेष्ठ लेखक छथि आऽ हिनकर लिखल अभिनव गीतांजलि केर पांचू भाग प्रकाशित भए चुकल अछि, जाहिमे 200सँ ऊपर रागक व्याख्या अछि आऽ दू हजारक आसपास बंदिश अछि।
मिथिलावासी श्री रामरंग राग तीरभुक्त्ति,राग वैदेही भैरव,आऽ राग विद्यापति कल्याण केर रचना सेहो कएने छथि आऽ मैथिली भाषामे हिनकर खयाल’रंजयति इति रागः’केर अनुरूप अछि।
अभिनव गीतांजलि, हुनकर उच्चकोटिक शास्त्र रचना अछि,जे पाँच भागमे अछि। अपन साहित्यिक वाणी, शाब्दिक रूप जे होइत अछि कोनो संगीत रचनाक,आऽ धातु जे अछि स्वरक लयक रचना आऽ एहि सभ गुणसँ युक्त्त छथि “रामरंग”।
रामरंगमे संगीतक लाक्षणिक तत्त्व प्रखर होइत छन्हि। संगीतक व्याकरणक सम्पूर्ण पकड़ छन्हि, जाहिसँ उचित शब्दक प्रयोगक निर्णय ओऽ कए पबैत छथि। छन्द शास्त्रक, कोषक, अलंकारक, भावक आऽ रसक वृहत् ज्ञान छन्हि रामरंगकेँ। संगहि स्थानीय संस्कृतिक,विभिन्न भाषाक आऽ ललित कलाक सिद्धान्तक सेहो गहन अध्ययन छन्हि रामाश्रय झा जीकेँ। वादन, गाय आऽ नृत्यक,साधल-कण्ठ,लय-ताल-काल, देशी राग,दोसराक मनसमे जाऽ कए बुझनिहार, नव लय आऽ अभ्व्यक्त्ति, प्रबन्धक समस्त ज्ञान,कम समयमे गीत रचना, विभिन्न मौखिक संरचना निर्माण,आलापक प्रदर्शन आऽ गमक एहि सभटामे पारंगत छथि रामरंग।


text:
> मिथिला राजक लेल संसदक समक्ष प्रदर्शन
नव दिल्ली. पृथक मिथिला राज्यक मांग कें ल' अखिल भारतीय मिथिला राज्य संघर्ष समिति दिस सं बुधदिन संसद समक्ष प्रदर्शन कयल गेल. सूत्र सं भेटल जनतबक अनुसार ई प्रदर्शन राम दयाल महतो केर अध्यक्षता मे भेल. सभा कें संबोधित करैत सांसद कीर्ति आजाद कहालनि जे मिथिला केर अपन पृथक पहिचान अछि, भाषा अछि, संस्कृति अछि आ भूगोल अछि. अलग राज्यक सार्थक अछि. सांसद महेश्वर हजारी कहलनि जे मिथिलाक आर्थिक, शैक्षिक व सांस्कृतिक पहिचान रहल अछि. मुदा विकास हेतु पृथक राज्य आवश्यक अछि. समिति केर अध्यक्ष डॉ. बैद्यनाथ चौधरी बैजू सहित उपस्थित लोकनि एकजुट भ' आन्दोलन करबाक लेल अपील कयलनि. संगहि बैजू कहलनि जे मिथिलाक जनता जागि गेल अछि. राजनीतिक दल सभ आगां आबय आ आन्दोलन मे संग दिअय. दूर सं तकने नहि चलत कारण आब मिथिलाक जनमानस सभ खेल देखि रहल अछि. सभा कें संबोधित करैत मिथिला विकास परिषद कोलाकाता केर अध्यक्ष अशोक झा कहलनि जे सरकार मिथिला बनय सं आब केओ रोकि नहि सकैत अछि. हमरा सभ आब वृहत आन्दोलन हेतु तैयार छी. प्रवासी मैथिलक संगहि मिथिलाक जनता जागल अछि. बिहार सरकार केर दूनेती नीति आ केंद्र सरकारक चुप्पी आब बर्दास्त नहि कयल जायत. ओ कहलनि राज होयत तखने काज होयत. एकर संगहि प्रो. अमरेंद्र झा, डॉ. प्रसन्न मोहन झा सहित अनेको लोकनि सभा कें संबोधित कयलनि. (Source)
Tags: हालचाल


text:
टोनी पुरस्कार
द एन्टोनिएट्ट पेरी अवॉर्ड फॉर एक्सलन्स इन थीएटर या सामान्यतः टोनी पुरस्कार ब्रॉडवे थीएटर मे अभिनय के लेल देल जाएत अछी।
श्रेणीसभ[सम्पादन करी]
- सर्वश्रेष्ठ नाटक
- सर्वश्रेष्ठ संगीत
- संगीत क सर्वश्रेष्ठ पुस्तक
- सर्वश्रेष्ठ मूल स्कोर
- नाटक क सर्वश्रेष्ठ नविनिकरण
- एक संगीत-नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक संगीत-नाटक मे एक अग्रणी अभिनेत्री के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेत्री के द्वारा सर्वश्रेष्ठ प्रदर्शन


text:
खोंखीक बेगकेँ सम्हारैमे असमर्थ, कमलू एकाएक अपन सम्पूर्ण बलकेँ एकठ्ठा करैत अपन दुनू हाथसँ छातीकेँ कैस कए दबाबैत बैस रहल, कि तहने ओकरा पानिक तलब महसुश भेलै । आ ओकर मुहसँ अनायास निकैल परलै -"पानि -पानि "
मुदा ! अभागा कमलू ! असहाय कमलू ! ओहिठाम ओकर बास्ते एक घूँट पानि दै बला कियोक नहि । ई बिचार कमलूकेँ मोनमे अबैत देरी ओकर मुँहपर दर्द भरल व्यंगक एकटा मुस्की चमैक गेलैक । जेना ओ अपन वाक्यपर पचता रहल हुए । अपन दर्दकेँ ठोरपर अनि दाँतसँ कटैत, लाठीक सहारा लैत चौकीक निच्चा राखाल पानिक लोटा लेबक लेल झुकल । बहुत संघर्सकेँ बाद लोटा उठाबैत जल्दी-जल्दी दू घोंट पानि अपन हलकमे उतारि लेलक । परञ्च पानि पीबैक बाद ओकरा लग एतेक बल नहि रहलै जे ओ लोटाकेँ फेरसँ नीँचा राखि सकै । लोटा ओकर हाथसँ छूति कए गुरैक गेलैक । लोटाक बचल पानि चारू कात नीच्चाँ बहि कए मानु कमलूक तकदीर आ एकाकीपर ठहाका लगाकए हँसैत होए ।
ओकर बीमारीकेँ ?
ओकर भूख-प्यासकेँ ?
नहि नहि नहि ।
तँ ई नोर किएक ?
केकरा लेल ?
ई नोर छैक ओकर मनोरथक हत्याकेँ । ई नोर छैक ओकर छिरयाइत सपनाकेँ, जेकरा की ओ अपन सोनीतसँ पटेने रहए ।
जखन ओ उनैस बीस बरखक जबान सुन्नर युबक रहए । माए बड्ड मनोरथसँ ओकर ब्याह रचेने रहथिन । बाबू तँ कखन एहि दुनियाँसँ गेलखिन ओकरा मोनो नहि । बाबूक सभटा भार माए उठेलखिन । केखनो ओकरा बाबूक कमी नहि होबए देलखिन । ब्याह भेलै । घरमे एकता सुधड़ कनियाँ एलखिन । समय खुशी-खुशी बीतै लगलै । मुदा ब्याहक पाँच बर्ख बादो ओकर घर नेनाक जन्म नहि भेलै । कमलू दुनू व्यक्तिक तँ जे हाल, ओकर माएकेँ तँ नेनाक अभाबमे दिन काटब मुश्किल भए गेलनि । फेर शुरू भेल कोबला-पातिरक दौड़ । माँ भगवतीक मंदिरमे पातैर राखल गेल । भगवान सत्यनारायणक कथाक कोबला राखल गेल । भगवतीक इच्छासँ ओहो दिन आएल । कमलूक कनियाँ गर्भवती भेली आ नियत समयपर एकटा सुन्नर बालकक जन्म भेलै । सून घरमे बसन्तक आगमन भए गेलै । कमलु माएक तँ खुशीक मारे धरतीपर पएर नहि टिकैत छलनि । छठिहार दिन समूचा गाम माछ भात खूएल गेल । सत्यनारायण भगवानक कथा कराएल गेल । माँ भगवती घरमे पातैर देल गेल । बच्चाक नाम राखल गेल, राज ! राज कमल । सम्पूर्ण वातावरण खुशीसँ गमकए लागल । जे आबए कमलूकेँ बधाइ दइत । आखिर दे किएक नहि ? सात बर्खक बाद जे बाप बनल रहए ।
देखतए-देखतए कमलूक चारू पुत्र युवा भेल । ओकरो सभहक घर बसबक समय आबि गेल । नीक लोक-बेद देख कए चारू बेटाक ब्याह केलक । कमलुक घर पोता-पोतीसँ भरि गेल । भरल-पुरल घर देखब शाइद नीयतिकेँ मंजूर नहि । अथबा कमलूक भागमे एहिसँ आगाँक सुख भोगब नहि लिखल रहै । आथिक युग आ परिबारक बोझसँ लदल, कमलूक चारू बेटा एक एक कए रोजी रोजगारक खोजमे ओकरा लगसँ दूर होति गेलै । चारू बेटा अपन-अपन परिबारक संगे शहरमे बसि गेल । रहि गेल कमलू आ ओकर संग देबैक लेल ओकर अर्धांगिनी, पत्नी ओकर चारू पुत्रक माए । जेना-तेना दुनू प्राणीक जीवन चलैत रहए । परञ्च केखन तक ? जेना भोरक बाद साँझ होइत छैक, प्रतेक शुरुआतक अन्त होइत छैक, ओनाहिते प्रतेक जीवनक मृत्यु । कमलूक कनियाँ सेहो जीवनसँ लडैत लडैत कमलुक संग नै दए पेली आ एक दिन कमलूकेँ छोरि स्वर्ग लोक चलि गेली । आब कमलु निदान्त असगर रहि गेल ।
आधा तँ कमलु ओहि दिन मरि गेल । बाँकी जीवन जे शेष रहै ओहिसँ निकैल कए अपन अतीतमे हरा गेल छल । मुदा नै जनि कखन ओ अपन अतीतक दुनियाँसँ नीकैल गेल रहए । अथबा कखन निकालि देल गेल रहए, बिधाताक हाथसँ । नोर सुखा कए ओकर गालपर पपड़ी जैम गेल रहै । दुनू आँखि खुजल । ओहे खुजल आँखिसँ अपन अतीतकेँ निहाईर रहल छल, कमलू । आओर ओहे खुजल आँखि आब शाइद केकरो बाट देख रहल छैक । शाइद अपन बेटा सभक ।
अगिला भोरे, गामक किछु लोक एकटा अर्थीकेँ उठेने जा रहल छलै ।
"राम नाम सत्य छै, सभक इहे गत छै ।"
"राम नाम सत्य छै, सभक इहे गत छै ।"
रस्तामे एककात ठार एकटा शहरी युबक, जेकी अर्थी देख कए रुकि गेल रहए । लग एला बाद ओहिमे सँ केकरोसँ पूछैत छै - "के छथि भाई "
ओकर उत्तरमे गामक एकटा लोक बजैत छथि, जे की ओहि शहरी युबककेँ नहि चिन्हैत छथि - "छथि कतए, कहियौंह छलथि । छलथि हमरे गामक एकता अभागल, चारि-चारिटा बेटाक बाप रहितो, असगर । बेचारा ! अभाब एवं बेमारीसँ असगरे लडैत-लडैत मरि गेला । आब मुखाग्नीयो देबैक हेतु अप्पन कियोक नहि, सभ अपने-अपनेमे व्यस्त । कमलू नाम छलनि हिनकर ।"
"कमलू"
कमलू नाम सुनैत देरी ओ शहरी युबक जोर-जोरसँ दहाड़ि मारि-मारि कए कनए लागल । ओकर कनैक कोनो पार नहि । ओकर करून रुदनमे एतेक दर्द रहै कि ओकरासँ सभकेँ सहानुभूति भए गेलै ।"किए भाई अपने किएक एतेक कानै लगलौं ।"
"अरे ! हम अभागल नहि कानब तँ आओर के कानत ।" ई कहैत ओ अपन जेबीसँ एकटा टेलीग्राम निकाइल कए देखेलकै जे कोनो ग्रामीण द्वारा कमलूक बेटा राजकमलकेँ कमलूक बीमारीक खबर लेल लिखल गेल रहै ।


text: पटना |मुख्यमंत्री नीतीश कुमार क नेतृत्व वाला बिहारक राजग सरकार राज्य मे अनुसूचित जातिक सबस पैघ समूह रविदास (प्रतिबंधित शब्द चमार) कए मंगलदिन महादलित क सूची मे शामिल करबाक फैसला लेलक अछि। सरकारी प्रवक्ताक अनुसार एहि स विभिन्न योजनाक लाभ प्राथमिकताक आधार पर रविदास लोकनि कए सेहो भेटि सकत। नीतीश कुमार क एहि राजनीतिक काट तकबा लेल बहुत दिन स राजद आ लोजपा परेशान अछि। महादलित कए आरक्षण मे प्राथमिकता प्रदान करि नीतीश बिहार मे दलित आंदोलनक दशा आ दिशा दूनू बदलि देलथि अछि। एहन मे कहल जा सकैत अछि जे रविदास कए महादलित क दर्जा द नीतीश एकटा आओर समूह कए अपना दिस अनबाक प्रयास केलथि अछि।


text:
किछु दिन पहिने रसगुल्ला कें अपनियाबए लेल बंगाल बेहाल भेल छल आ अंततः ओकरे भेलै रसगुल्ला. मुदा नबका समाद अनुसार कटहर केरल अपना हिस्सा मे रखलक अछि.
ज्ञात हो जे केरल सरकार कटहर कें अपन आधिकारिक फल घोषित केलक अछि. कृषि मंत्री वी एस सुनील कुमार राज्य विधानसभा मे एहि बातक घोषणा केलनि.
कुमार कहलनि, एहि माध्यम सं देश-विदेशक बाजार मे केरल केर कटहर कें एक ब्रांड रूप मे बढ़ावा द’ एकर जैविक आ पौष्टिक गुण कें प्रदर्शित करब अछि. राज्य मे सालाना लगभग 32 करोड़ कटहर उत्पादन कएल जाइत अछि, जाहि मे लापरवाहीक कारणें 30 प्रतिशत बेकार भ’ जाइछ.
कटहर बेस स्वादिष्ट ओ लाभकारी फसिल अछि, जे तरकारी आ फल दुनू रूप मे उपयोग कएल जाइछ. स्वास्थ्य आ विपणन दुनू दृष्टि सं ई लाभकारी होइछ.
जनतब दी जे केरल राज्यक आधिकारिक पशु हाथी, आधिकारिक पक्षी ग्रेट हार्नबिल आ कानिकोन्ना आधिकारिक फूल अछि. सरकार कृषि उत्पाद ओ फल कें प्रचार-प्रसार लेल 'जेकफुट फेस्ट' आयोजित करैत अछि.


text:
नवका- पुरनका लेख सर्च करु...
कहिआ खुलत आईआईआईटी ?
पिछला दिन जखन ई खबर आयल कि दरभंगा में Indian Institute Of Information Technology...IIIT खुलत त बड़ खुशी भेल...दोस सभ स गप्प सेहो भेल जे फातमीजी ई नीक काज कयलाह...मो. अली अशरफ फातमी दरभंगा सं सांसद आ केन्द्रीय मानव संसाधन विकास राज्य मंत्री छथिन्ह...दरभंगा के लेल ओ अपना भरसक प्रयास करय छथिन्ह...मुदा जखन नवका खबर ई पता लागल जे प्रधानमंत्री कार्यालय सं फिलहाल एहि पर काज आगा नहिं बढ़ाबय लेल कहल गेल अछि...त सभ उत्साह पर पानि फिर गेल...मानव संसाधन विकास मंत्री अर्जुन सिंह बिहार में आईआईटी... आईआईएम...आईआईआईटी खोलय चाहैत छलथिन्ह...मानल जाइत छल जे आईआईटी पटना के पास बिहटा में आओर आईआईआईटी दरभंगा में खुलत...मुदा प्रधानमंत्री कार्यालय सं ई कहल गेल जे एहि बारे में कोनो फैसला एकटा तंत्र लेत...आब उ तंत्र कहिआ बनत...कहिआ ओकर फैसला आयत...ओहि में कोन कोन बात पर चर्चा कएल जाइत.. ई सभ तय होय में कई साल लगि जाइत...
कहल जा रहल छै जे केन्द्र में सरकार के किछु सहयोगी अपना अपना राज्य में आईआईटी... आईआईएम.. आओर दोसर संस्थान खोलय चाहैत छथिन्ह...सहयोगी के दबाब आओर चुनाव के आहट देखि सरकार फिलहाल एकरा ठंडा बस्ता में रखनाय बेहतर विकल्प बुझैत अछि. बिहार में जतय कोनो खास उद्योग धंधा नहिं अछि आईआईटी...आईआईएम...आईटी..फैशन...पत्रकारिता संस्थान खोलि शिक्षा केन्द्र के रूप में विकसित कएल जा सकैत अछि..जहि सं स्थानीय लोक के रोजगार त मिलबे करत शिक्षा के प्रचार प्रसार सेहो होयत..जागरूकता फैलत..लोकक जीवन स्तर में सुधार आयत.
Technorati Profile
कहल जा रहल छै जे केन्द्र में सरकार के किछु सहयोगी अपना अपना राज्य में आईआईटी... आईआईएम.. आओर दोसर संस्थान खोलय चाहैत छथिन्ह...सहयोगी के दबाब आओर चुनाव के आहट देखि सरकार फिलहाल एकरा ठंडा बस्ता में रखनाय बेहतर विकल्प बुझैत अछि. बिहार में जतय कोनो खास उद्योग धंधा नहिं अछि आईआईटी...आईआईएम...आईटी..फैशन...पत्रकारिता संस्थान खोलि शिक्षा केन्द्र के रूप में विकसित कएल जा सकैत अछि..जहि सं स्थानीय लोक के रोजगार त मिलबे करत शिक्षा के प्रचार प्रसार सेहो होयत..जागरूकता फैलत..लोकक जीवन स्तर में सुधार आयत.
Technorati Profile
सदस्यता लें टिप्पणियाँ भेजें (Atom)


text:
कलकत्ता : स्थानीय विद्यापति विद्यामंदिरमे मैथिली मौलिक नाटक 'बूढ़ भेल बलाए' केर समीक्षा बैसक भेल. बेरूपहर 4 बजेसं आयोजित एहि बैसकमे नाटकक लेखक डॉ. योगेन्द्र पाठक 'वियोगी' आ निर्देशक गंगा झा सहित कतिपय नाट्यप्रेमी ओ कलाकार लोकनि उपस्थित छलाह. जीबेन्द्र मिश्र केर अध्यक्षतामे आयोजित एहि बैसकीमे नाटकक त्रुटिपर इजोत देल गेल त' एकर सफल मंचन आ नीक संवाद आ कहिनी केर प्रशंसा भेल.
शिल्पक कमीपर धियान दियओबैत जीबेन्द्र मिश्र बजलाह जे नाटकक अंतमे किछु गड़बड़ी भेल. दृश्य एक्कहि छल समूचा नाटकमे आ बूढ़क आओरो पक्ष एहिमे समाहित कएल जा सकैत छल. नाटकक महिला कलाकार किरण झा केर उपस्थित लोकनि मुक्त कंठसं प्रशंसा केलनि. नबोनारायण मिश्रक अभिनय सेहो लोककें प्रभावित केलक. एहि अवसरपर नाट्यविधाक एक्सपर्ट लोकनिक कमेन्ट सेहो समाहित कएल गेल. कमल मोहन चुन्नू केर कमेन्ट जे 'नाटकमे निर्देशक असहाय बुझेलाह' पर निर्देशक गंगा झा बजलाह जे रिहर्सल केर कमी रहल छल आ से सत्य अछि.
नाटकक प्रकाशनपर लेखक वियोगीक विचार छलनि जे समीक्षा बैसकक बात सभकें धियानमे रखैत किछु दृश्यक पुनर्लेखन होएत आ तखन नाटक प्रेसमे जाएत. दर्शक लोकनि नाटकसं संतुष्ट छलाह त' समीक्षककें अनेको गलती भेटलनि. लाइट, साउंड, दृश्य जनित कमी सबहक बादो नाटक दर्शकक दृष्टिसं सफल कहल गेल. नाटकक विषय-वस्तु मैथिली पारंपरिक विषयसं कनेक हटिक' अछि.
एहि बैसकमे भवनाथ झा, मिथिलेश कुमार झा, दयाशंकर मिश्र, रूपेश त्योंथ, सुधाचंद्र झा आदि लोकनि उपस्थित छलाह.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
अयोध्या पर इलाहाबाद हाई कोर्ट के फैसला आएल. फैसला मे विवादित जमीन के भगवान राम के जन्मभूमि मानल गेल आओर कहल गेल जे रामलला के मूर्ति हटाएल नहि जाएत. एकरे संग जमीन के तीन हिस्सा मे बांटि देल गेल. गुंबद के बाहर वाला जमीन तीनु पक्ष... सेंट्रल सुन्नी वक्फ बोर्ड...निर्मोही अखाड़ा आओर हिन्दू महासभा के बीच बांटय के आदेश देल गेल.
अयोध्या के राम जन्मभूमि- बाबरी मस्जिद सं जुड़ल ई मामला करीब छह दशक पुरान अछि. एहि बीच लोक के कतेक चीज देखय लेल मिलल. कइटा केस... आडवाणी जीक रथयात्रा... कारसेवा... विवादित इमारत के विध्वंस... देश भर मे दंगा-फसाद... नहि जाने कि-कि भेल. सुस्त न्यायिक प्रक्रिया केर बाद आखिर 30 सितबंर के फैसला आएल.
ओना त एहि फैसला के बाद दूनु पक्ष के पास आगां सुप्रीम कोर्ट मे जाए के रास्ता बाचल अछि... आओर ओ सभ कहबो करलखिन्ह जे एहि फैसला के खिलाफ आगां अपील करताह. मुदा अहां के कि लगैत अछि एहि फैसला सं? कि हाई कोर्ट पंचायत जकां काज करलक अछि ? कि तथ्य केर जगह भावना...मान्यता के ध्यान मे राखि फैसला लेल गेल अछि? कि ई ध्यान मे राखि फैसला लेल गेल अछि जे कतहुं कोनो फसाद नहि होए?
ई जरूर अछि जे फैसला के बाद देश भर मे कतहुं किछ नहि भेल. सभ ठाम शांति बनल अछि. सभ लोक चाहय छथिन्ह जे कतहुं किछ अनर्गल नहि होए. असल मे विवादित ढांचा गिरला के बाद के स्थिति याद अबितहिं लोक सहमि जाए छथिन्ह. देश मे कोनो व्यक्ति नहि चाहय छथिन्ह जे ओ फेर सं दोहराएल जाए. सभ लोक प्रार्थना करय छलखिन्ह जे सभ शुभ-शुभ रहय.
सरकार सेहो एहि लेल पूरा कमर सकने छल. सभ संवेदनशील जगह पर सुरक्षा के जबरदस्त इंतजाम कएल गेल छल. सभ-टीवी चैनल... रेडियो... अखबार के माध्यम सं लोक के शांति... अमन के अपील कएल गेल छल. एकर असर सेहो पड़ल. सभ लोक चाहय छलखिन्ह एहि बेर किछ खराब नहि होए.
हाई कोर्ट के फैसला सं लोक सभ राहत के सांस लेलखिन्ह. मुदा कि अहां के लगैत अछि जे अदालत के फैसला एहन होबाक चाही छल? सभ पक्ष के एकटा झूनझूना पकड़ाबय के कोशिश कएल गेल अछि. सभ के खुश करय के कोशिश कएल गेल अछि. फैसला मे राजनेता के जकां सभ के ख्याल राखय के कोशिश कएल गेल अछि.
फैसला के देखला पर पहिल नजर मे लगैत अछि जे कोर्ट के कोशिश केहुना मामला के शांत राखय आओर सुलटाबय के रहल अछि. संगहि ई कोशिश कएल गेल अछि जे अगर एहि पर दूनु पक्ष मे सुलह नहि भेल त फेर हुनका लेल सुप्रीम कोर्ट जाए के रास्ता खुलल छनि. आगां सुप्रीम कोर्ट निपटय. हमर जान छूटय.
त कि हाईकोर्ट एतेक दिन सं अपना ऊपर फंसल मामला के सुप्रीम कोर्ट पर टालि देलक अछि ? अगर अहां फैसला देखिऔ सं साफ लागत जे एहि फैसला के देश के बहुसंख्यक समुदाय के भावना...मान्यता के ध्यान मे राखि देल गेल अछि आओर एकर सेहो ख्याल सेहो राखय के कोशिश कएल गेल अछि जे अल्पसंख्यक समुदाय सेहो निराश नहि होए.
मुदा कि अदालत भावना सं चलैत अछि? कि कोर्ट मान्यता-विश्वास सं चलैत अछि? कि कोर्ट क काज केहुना मामला के सुलटाबय के होएत अछि ? कि हाई कोर्ट एहि मामला के सुप्रीम कोर्ट पर टालि देलक अछि? कि हाई कोर्ट एहि सं एकटा नवका परम्परा शुरू भेल अछि? कि लोक आगां सेहो भावना आओर मान्यता के आधार पर फैसला निपटाबय के जोर देथिन्ह?
सवाल जमीन के मालिकाना हक पर छल. त सवाल ई अछि जे जमीन आ त एक के अछि आ नहि अछि. अगर सुन्नी वक्फ बोर्ड के अछि त फेर हिंदू महासभा के किएक ओहि मे एक हिस्सा देल गेल आओर अगर हिंदू महासभा के अछि त किएक सुन्नी वक्फ बोर्ड के देल गेल? कोर्ट मे लोक फैसला लेल गेल छलाह आ सुलह के लेल?
अगर सुलह-समझौता सं रास्ता निकालय के छल त फेर एतेक टाइम किएक लेल गेल? किएक नहि फैसला सं पहिने खुद दूनु पक्ष सं मिलि-बैसि क कोनो रास्ता निकालय के बात करय गेल? किएक नहि दूनु पक्ष के स्वीकार्य रास्ता निकालय गेल? किएक एहि फैसला के बादहुं दूनु पक्ष सुप्रीम कोर्ट जाए के बात करि रहल अछि?
अक्सर गाम-घर के पंचायत मे होएत अछि जे वाद-विवाद के बाद.. मारि-पीट... लड़ाई-झगड़ा....खून-खराबा भेलाह पर पंचायत लोक के रुतबा-हैसियत देखि दुनू पक्ष के खुश करय के कोशिश करय छथिन्ह. एहि मे कई बेर एहन होएत अछि जे जकर असल मे जमीन होएत अछि ओकरा नुकसान उठाबय पड़ैत अछि. किएक त फर्जी दावा करय वाला के सेहो पंचायत के तरफ सं किछ हिस्सा मिलि जाएत अछि.
अगर कोर्ट के ई फैसला एहि सोच पर अछि कि एहि सं मामला भड़कि सकैत अछि...हो-हल्ला भ सकैत अछि तं एकर आगां बड़का असर देखय के लेल मिलि सकैत अछि. किएक कि हरियाणा मे पिछला दिन किछ दलित के मकान जला देल गेल...लोक के सेहो जला देल गेल. मुदा जलाबय वाला लोक पर कार्रवाई एहि लेल नहि भ रहल अछि जे एहि सं मामला आओर भड़कि जाएत. आब अहां एकरा कि कहबय?
एहिना एकटा मामला संसद पर हमला सं जुड़ल अछि. कि अफजल गुरु के एहि गेल फांसी नहि देल जाएत कि ओहि सं हो-हल्ला भ सकैत अछि...फसाद भ सकैत अछि. अगर तथ्य ई अछि जे ओ दोषी अछि तं फांसी दिऔ नहि त बाइज्जत रिहा करि दिऔ. हर फिल्म हर किताब मे अछि जे कोर्टक फैसला तथ्य के आधार पर होएत अछि त फेर ई ऐना किएक भेल?
कोर्ट क फैसला तत्काल के हिसाब सं देखय मे नीक लगैत अछि मुदा आगां कि? कि कोर्ट के काज भावना...आस्था... मान्यता... विश्वास के आधार पर फैसला देबय के अछि? कि भोपाल गैस के दोषी के एहि लेल किछ नहि होए कि ओकरा सजा देलाह पर दंगा भड़कि जाएत. कि दोसर कोनो लोकप्रिय नेता के एहि लेल कोनो आरोप मे तथ्य रहलौं पर सजा नहि सुनाएल जाएत कि ओहि सं खून खराबा होए लागत?
सवाल उठैत अछि कि कोर्ट के काज धार्मिक सहिष्णुता के देखैत फैसला देबय के अछि? कि कोर्ट एकटा समझौता कराबय के कोशिश करि रहल अछि? फैसला सं लगैत अछि जे बीत के रास्ता निकालय के कोशिश कएल गेल अछि. मुदा कानून के हिसाब सं बीच के रास्ता होएत अछि कि? अहां सभक विचार के इंतजार मे.


text:
किछु ऊपर सँ रोज कमाबी तखने जीयब शान सँ
काका, काकी, पिसा, पिसी रिश्ता भेल पुरान यौ
कहुना हुनका दूर भगाबी तखने जीयब शान सँ
सठिया गेला बूढ़ लोक सब हुनका बातक मोल की
हुनको नवका पाठ पढ़ाबी तखने जीयब शान सँ
सासुर अप्पन कनिया, बच्चा एतबे टा पर ध्यान दियऽ
बाकी सब सँ पिण्ड छोड़ाबी तखने जीयब शान सँ
मातु-पिता के चश्मा टूटल कपड़ा छय सेहो फाटल
कनिया लय नित सोन गढ़ाबी तखने जीयब शान सँ
पिछड़ल लोक बसल मिथिला मे धिया-पुता सँ कहियो
अंगरेजी मे रीति सिखाबी तखने जीयब शान सँ
सुमन दहेजक निन्दा करियो बस बेटी वियाह मे
बेटा बेर मे खूब गनाबी तखने जीयब शान सँ


text:
कोजगरा पूजन मे पहिने ओहि स्थल पर जतय ओ शुभ कार्य होयतैक अरिपण देल जाईत अछि। स्थान के चिकठानि माँटि सँ नीपि कय चाउर के पीसल पीठार सँ अरिपण के चित्रकारी कयल जाइत अछि। जनिका मांझ ठाम सिन्दुर के रेख सँ पहिने गोसाओन के स्थान सुरक्षित राखि-ओही चित्र पर समयानुसार शुभ कार्य कयल जाईत अछि, अगहन सँ अषाढ़ तक जे नव दम्पत्ति के विआह होइत छैन्हि हुनकर कोजगरा आश्विन मासक पुर्णिमा के राति मे मनाओल जाईत अछि। प्रतिवर्ष नव दम्पत्ति के कोजगरा होईत अछि।
कान्यापक्षक ओतय सँ वर पक्षक परिवारक वर (दुल्हा) सहित सभ सदस्य के नव वस्त्र आ संग मे चूड़ा दही, केरा मिठाई आ पर्याप्त मरवान के 10-20 भार साजि कय भार आबैत अछि। चूड़ा, दही, केरा, मिठाई जे कन्यापक्षक ओतय सँ अबैत छैक, ओकर भोज अपना समाजिक सम्बन्ध के मुताबिक वर पक्षक ओतय होइत अछि, संगे समस्त परिवार नव वस्त्र (जे कन्या पक्ष सँ अवैत अछि) धारण करैत छथि।
आंगन के माँझठाम अरिपन देल जाइत अछि, आओर ओहि पर आसन दय वर के चुमाओन कएल जाइत अछि। तदुपरान्त दुर्वाक्षत सँ वर के दीर्घ आयु के मंगल कामना करैत गोसाओन के गोहरवति स्त्रीगण समाज वर के गोसाओन के अराधना मे लऽ जाईत छथि। वर गोसाओन के मनाय कय अपना सँ श्रेष्ट पुरजन, परिजन एवं समाज के चरण स्पर्श करैत छथि आओर सुभाशिष प्राप्त करैत छथि। एहि पावनि मे वर पक्ष समाजक हर समुदाय के लोक के हकार दय अपना ओहिठाम वजाबति छाथि आओर सनेस मे आयल मखान एवं वताशा (मिठाई) मिलाकय प्रयाप्त रुपेण बाँटि कय पान सुपारी दय विदा करैत छाथि। एहि पावनि मे मखानक प्रधानता अछि। मखान एक प्रकारक विशिष्ट मेवा फल अछि।


text:
एहि के लेल बिहार वन आओर पर्यावरण विभाग के तरफ सं हरियाली मिशन बनाएल गेल अछि.
बिहार मे अखन जतेक वन क्षेत्र होबाक चाही ओकर करीब
आधा अछि. बिहार मे खेत बेसि आ पेड़-पौधा कम अछि. खेत मे परती जमीन बेसि रहैत अछि.
कम पेड़-पौधा होए के कारण ग्लोबल वार्मिंग के असर दिन पर दिन बढ़ि रहल अछि.
आब सरकार एकटा अभियान चला ई पौधा लगाएत. 25 करोड़ पौधा मे करीब दस करोड़ वन क्षेत्र मे आ बाकी गाम-घर आ खेत-दलान आ रोड कात मे लगाऔल जाएत.
बांध के काते-कात सेहो लगाओल जाएत. गाम-घर के आसपास फल वाला पौधा लगाऔल जाएत जखन कि बांधक कात आ बांध पर बांसक पौधा आ दोसर ठाम शीशम, जामुन, महोगनी के संग दोसर पौधा लगाऔल जाएत.
ई पौधा जखन पैघ गाछ भ जाएत तं सड़क कात...बांधक कात छाहैर के काज करत... फलक मौसम मे फल सेहो देत. मौसम नीक रहत. लोक के बेसि मात्रा मे ऑक्सीजन सेहो मिलत. चूंकि अपन बिहार बाढ़ि वाला इलाका अछि तं बाढ़िक समय जमीन के क्षय कम होएत. उपजाउ माइट बहिsक नहि जाएत. भूमि के कटाव कम होएत.
लोक सभ के सरकार के एहि अभियान मे मदद करबाक चाही. सरकार नहि लोक के खुद सेहो अपन गाम-घर के हरा-भरा करय मे योगदान देबाक चाही. खुद आम-लताम, लीची, बरहर, कदम्ब, जामुन, बेल, शीशम के संग-संग पीपल के गाछ लगएबाक चाही. फल के संग लकड़ी सेहो मिलत.
जरूरत के समय मे अहां चाही तं गाछ बेचिsक दस काज क सकय छी.
एकटा गाम मे तं जखन कोनो लड़की के जन्म होएत अछि तं लोक दसटा आमक गाछ लगाबए छथिन्ह आ जखन ओ लड़की विवाह लायक होए छथीह तखन धरि ओ गाछ एतेक पाए देबय लायक भ जाएत अछि जेहि सं ओहि लड़की के शादी आराम सं भ सकय.
अहां सभ सेहो एहि तरीका के अपना सकय छी. अगर अहां ओहिठाम बेसि खर्च आबैत अछि विवाह समारोह मे तं दसटा के जगह किछ बेसि गाछ लगा सकय छी.
तखन इंतजार नहि करु... एहि बरसात मे किछ गाछ लगा दिअ.


text:
आर्युर्वैदिक मतानुसार आम के पंचांग (पाँच अंग) काज अबैत अछि। एही वृक्षक अंतर्छाल केर क्वाथ प्रदर, खूनी बवासीर आ फेफड़ा वा आँत सँ रक्तस्राव भेला पर देल जाइछ। खाल, जैड़ आ पातक कसैल, मलरोधक, वात, पित्त आ कफ के नाश करय वाला होइत छैक। पात बिच्छू के कटला पर आ एकर धुआँ कंठ केर किछु व्याधि आ हिचकी में लाभदायक होइछ। आमक बौर शीतल, वातकारक, मलरोधक, अग्निदीपक, रुचिवर्धक आ कफ, पित्त, प्रमेह, प्रदर आ अतिसार कें नष्ट करय वाला होइछ। काँच आम कसैला, खट्टा, वात पित्त के उत्पन्न करयवाला, आँतक सिकुडब्, कंठक व्याधि के दूर करय वाला आ अतिसार, मूत्रव्याधि और योनिरोग में लाभदायक बताओल गेल अछि। #पाकल फल मधुर, स्निग्ध, वीर्यवर्धक, वातनाशक, शीतल, प्रमेहनाशक आ रुधिर के रोग सब के दूर करयवाला होईत अछि। ई श्वास, अम्लपित्त, यकृतवृद्धि आ क्षय में सेहो लाभदायक होइछ।
आधुनिक अनुसंधानक अनुसार आम के फल में विटामिन ए आ सी पाओल जाइछ। अनेक वैद्य केवल आम के रस आ दूध पर रोगी के राखि क्षय, संग्रहणी, श्वास, रक्तविकार, दुर्बलता सन रोगक निवारण में सफलता प्राप्त कयलनि अछि। फलक खोईंचा गर्भाशय के रक्तस्राव, रक्तमय कारी दस्त में तथा मुँह सँ बलगम के संग रक्त जेबा में उपयोगी होइत छैक। आँठी के गरी केर चूर्ण श्वास, अतिसार आ प्रदर में लाभदायक हेबाक अलावा कृमिनाशक सेहो होइत अछि।
पाकल आम बहुत स्वास्थ्यवर्धक, पोषक, शक्तिवर्धक आ चरबी बढ़बै वाला होईत अछि। आमक मुख्य घटक शर्करा छै, जे विभिन्न फल सब में में ११ सँ २० प्रतिशत तक विद्यमान रहैत छैक। शर्करा में मुख्यतया इक्षु शर्करा होइत अछि, जे कि आम के खेबाक योग्य हिस्सा के ६.७८ सँ १६.९९ प्रतिशत छै। ग्लूकोज़ वा अन्य शर्करा १.५३ से ६.१४ प्रतिशत तक रहैत छै। अम्ल में टार्टरिक अम्ल वा मेलिक अम्ल पाओल जाइछ, एकरा संगहि संग साइट्रिक अम्ल सेहो अल्प मात्रा में पाओल जाइछ।
आम के अन्य घटकएहि प्रकार अछि - प्रोटीन ९.६, वसा ०.१, खनिज पदार्थ ०.३ रेशा, १.१ फॉसफोरस ०.०२ आ लौह पदार्थ ०.३ प्रतिशत। नमी के मात्रा ८६ प्रतिशत होइछ। आमक औसत ऊर्जा मूल्य प्रति १०० ग्राम में लगभग ५० कैलोरी रहैत छैक।
संकलन आ अनुवाद : Niraj Mishra Munnu
सौजन्य - Sanskar Mithila - संस्कार मिथिला


text:
समस्तीपुर, मिथिला मिरर: बिहारक समस्तीपुर मे अपराधक वारदात लगातार बढिए रहल अछि। जिलाक पटोरी थाना क्षेत्र मे बुधदिन देर राति एकटा युवकक हत्या कय देल गेल। मोहनपुर के मोहिउद्दीन नगर महनार पथ के बोथ पुलक समीप दू टा मोटरसाइकिल पर सवार चारि गोट अपराधी हाजीपुर सं मोहिउद्दीन नगर आबि रहल सुनील सिंह नामक युवक के गोली मारिकय हत्या कय देलक। मृतक युवक मोहिउद्दीन नगरक आनंद गोलवा गामक रहय वला छल।
सूचना भेटला पर पहुंचल पुलिस मृतकक मोटरसाइकिल आ मोबाइल बरामद केलक अछि। फिलहाल घटनाक कारण स्पष्ट नहि भय सकल अछि। पुलिस लहास के जब्द कय मामलाक जांच मे जुटल अछि।
हत्याक अहि घटना के बाद क्षेत्र मे दहशतक माहौल बनल अछि। पटोरी डीएसपी कहलनि जे, एकटा व्यक्ति जे मृतक के मोटरसाइकिलक पाछु बैसल छल ओ वारदात के बाद स फरार अछि, जकर तलाश पुलिस कय रहल अछि।


text:
कालका-शिमला रेलवे
कालका-शिमला रेलवे (अङ्ग्रेजी: Kalka–Shimla Railway) सन् १८९८ मे ब्रिटिश शासनक ग्रीष्मकालीन राजधानी शिमलाक कालका सँ जोडक लेल दिल्ली अम्बाला कम्पनीक ई रेलमार्गक निर्माणक जिम्मेदारी सौपल गेल छल । समुद्र सतह सँ ६५६ मिटरक उचाई पर स्थित कालका (हरियाणा) रेलवे स्टेशनक छोडला बाद ट्रेन शिवालिकक पहाडीसभके घुमावदार रास्ता सँ गुजरति २,०७६ मिटर उपर स्थित शिमला धरि जाति अछि । सन् २००५ जुलाईमे युनेस्को कालका-शिमला रेलवेके निलगिरी हिमालय रेलवे आ दार्जिलिङ हिमालय रेलवे संगे विश्व धरोहर स्थलक एक विस्तारक रूपमे मान्यता देनए छल आ तखन सँ एकरासभके संयुक्त रूप सँ भारतक पर्वतीय रेलक नाम सँ जानल जाइत अछि ।[१][२]
रेलमार्ग[सम्पादन करी]
सन्दर्भ सामग्रीसभ[सम्पादन करी]
- ↑ NMR added as a World Heritage Site
- ↑ "Indian Hill Railways", BBC, अन्तिम पहुँच २८ फरबरी २०१०।


text:
हिब्रु भाषा
हिब्रू (आकृति:Lang-he, Ivrit) सामी-हामी भाषा-परिवारक सामी शाखामे आवे वाला एक भाषा छी। ई इस्राइलक मुख्य- आ राष्ट्रभाषा छी। एकर पुरातन रूप बिब्लिकल हिब्रू यहूदी धर्मक धर्मभाषा छी आ बाइबलक पुराना नियम एहीमे लिखल गेल छल। ई हिब्रू लिपिमे लिखल जाइत अछि ई दाँया सँ बाँया पढल आ लिखल जाइत अछि। पश्चिम के विश्वविद्यालयसभमे आजुक समयमे इब्रानीक अध्ययन अपेक्षाकृत लोकप्रिय अछि।
प्रथम महायुद्ध के बाद फिलिस्तीन (यहूदिसभक इजरायल नामक नयाँ राज्य) के राजभाषा आधुनिक इब्रानी छी। सन् १९२५ ई. मे जेरूसलमक हिब्रू विश्वविद्यालय स्थापित भेल जेकर सभ विभागसभमे इब्रानी ही शिक्षाक माध्यम अछि। इजरायल राज्यमे अनेकौं दैनिक पत्र सेहो इब्रानीमे निकलैत अछि।
हिब्रू के अन्तरराष्ट्रीय स्तर के भाषा वैज्ञानिकसभ भाषासभक मृत सूचीमे द् देनए छल।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
सन्दर्भ त्रुटि: "note" नामक सन्दर्भ-समूह के लिए
टैग मौजूद हैं, परन्तु समूह के लिए कोई
टैग नहीं मिला। यह भी संभव है कि कोई समाप्ति
टैग गायब है।